Mosul - Blic Online\nPapa Franja, koji je u poseti Iraku, apelovao je danas na hrišćane u toj zemlji da oproste nepravde koje su im naneli muslimanski ekstremisti i da nastave da obnavljaju zemlju nakon dugog niza godina sukoba i medjuverskih sukoba.\nPRESTONICA ISLAMSKE DRŽAVE Dve osobe poginule u eksploziji bombe u Mosulu\nNajmanje dve osobe su poginule od eksplozije bombe u severnom iračkom gradu Mosulu, dok je 10 ranjeno, rekli su lokalni medicinski zvaničnici.\nTERORISTIČKI NAPAD Dve osobe poginule, 24 povređene u Iraku\nIRAK PUN EKSPLOZIVA UN uklonile 17 000 bombi, ali će taj posao trajati godinama\nUjedinjene nacije su prošle godine uklonile skoro 17.000 bombi, samoubilačkih prsluka sa eksplozivom i drugih eksplozivnih naprava u Iraku i ovaj opasan posao čišćenja ostataka ratova u toj zemlji, od čega 7,6 miliona tona ekplozivnog otpada samo u Mosulu, trajaće i godinama, saopštili su danas eksperti UN.\nNemica se udala za džihadistu pa kupili devojčicu (5) i držali je kao robinju dok nije UMRLA U NAJGORIM MUKAMA\nJedna Nemica, pripadnica Islamske države suočava se sa optužbama za ratne zločine u svojoj domovini zbog toga što je dopustila da petogodišnja devojčici umre od žeđi i vrućine.\nMosul iz potpuno druge perspektive: TUŽNI SNIMCI jednog od najlepših gradova istoka (VIDEO)\nDa je rat nešto najgore što može zadesiti jednu zemlju prikazuju i užasni snimci grada Mosula.\nAnđelina Džoli obišla izbeglice u Mosulu: Ovo su najteža razaranja koja sam videla. Ovi ljudi su izgubili SVE\nAmerička glumica i specijalna izaslanica agencije UN za izbeglice Anđelina Džoli obišla je danas logor za sirijske izbeglice u severnom Iraku kako bi izrazila podršku ljudima raseljenim višegodišnjim građanskim ratom u Siriji.\nUAE ponovo grade džamiju u Mosulu, koju je uništila ID\nUjedinjeni Arapski Emirati planiraju da ponovo izgrade Veliku džamiju Al-Nuri u Mosulu, koju je prošle godine uništila ekstremistička, takozvana Islamska država, saopštila je vlada UAE na svom nalogu na Tviteru.\nU Mosulu izrečeno 212 SMRTNIH KAZNI zbog saradnje sa Islamskom državom\nIrački sudovi izrekli su 212 smrtnih kazni u Mosulu i okolnim područjima, uglavnom zbog saradnje sa "Islamskom državom", od kada su državne snage preuzele kontrolu nad ovom teritorijom u julu i avgustu 2017. godine, rekao je danas portparol suda.\nU Mosulu nema čitave građevine, Iraku potrebne milijarde\nPrva božićna služba u Mosulu posle poraza ID\nU Mosulu je danas održana božićna misa, prva posle tri godine, a nakon što su pripadnici takozvane Islamske države proterani iz tog regiona.\nNajmanje 9.000 civila poginulo u Mosulu, a odgovornost NE PRIHVATA NIKO\nU poslednjoj bici za proterivanje ekstremista takozvane Islamske države iz iračkog grada Mosula poginulo je između 9.000 i 11.000 civila, pokažuje istraživanje američke agencije AP.\nTENZIJE U IRAKU Kurdi postavili pa uklonili blokade na glavnim putevima\nOsam mrtvih u eksploziji bombe u školi u Mosulu\nOsam pripadnika iračke paravojne jedinice je danas poginulo u eksploziji podmetnute bombe u školi u regionu Mosula koja je početkom jula preuzeta od džihadista, rekao je komandant jedinice. "Osam pripadnika plemenskih jedinica su ubijena a 13 je povređeno u eksploziji u školi (...) gde su postavljali centar za obuku", rekao je Džabar al-Mamuri.\nCentralni krivični sud u Bagdadu osudio je državljanina Rusije na smrt vešanjem zbog pripadnosti Islamističkoj državi. U sinoć objavljenom saopštenju suda navodi se da je ruski državljanin uhapšen kada su iračke snage potisle ekstremističku grupu iz zapadnog dela Mosula, tokom prve faze operacije preuzimanja od Islamske države drugog po veličini grada u Iraku.\nNEMILOSRDNI ISIS Pronađene dve masovne grobnice u Mosulu\nIstražitelji iračke vojske saopštili su danas da su otkrili dve masovne grobnice u blizini bivšeg zatvora koji je Islamska država vodila na obodu Mosula, a u kojima se nalazi 500 tela žrtava, prenosi AP.\nIrak je počeo da bombarduje grad Tal Afar, zapadno od Mosula, koji je pod kontrolom Islamske države, javili su danas lokalni mediji pozivajući se na portparola Ministarstva odbrane.\nOvo je razlog zbog koga ISIS nije bacio NUKLEARNU BOMBU na Evropu ili Ameriku\nIslamisti žele da unište "nevernike" i čitavu zapadnu civilizaciju, a za to bi mogli da upotrebe nuklearno oružje. Islamska država ima pristup radioaktivnim materijalima i mogućnost da napravi "prljavu bombu" i postavlja se pitanje zbog čega to još uvek nije uradila.\nIračani pronašli nemačku tinejdžerku koja je pobegla od kuće i prešla u islam\nNemačka tinejdžerka, koja je pobegla od kuće ubrzo nakon što je prešla u islam, pronađena je kada su iračke snage oslobodile Mosul od Islamske države, saopštili su nemački i irački zvaničnici.\nIračka vojska uhapsila 26 stranaca u Mosulu\nIračka vojska je uhapsila 26 stranaca u Mosulu, među kojima su dva muškarca, osmoro dece i 16 žena, zbog navodne povezanosti sa Islamskom državom (ID).\nOSVETA Irački vojnici priznali da UBIJAJU NENAORUŽANE pripadnike ISIS-a\nČetiri iračka oficira iz tri roda vojske otvoreno su priznala za AP da su ubijali nenaoružane i zarobljene osumnjičene pripadnike terorističkih grupa tzv. Islamske države.\nAmbasada Iraka u Beogradu proslavila OSLOBAĐANJE MOSULA\nKasim Asker Hasan, ambasador Iraka u Srbiji, ugostio je danas predstavnike medija povodom pobede i preuzimanje grada Mosula od terorističke organizacije ISIS.\nAP: Islamska država ima znatnu moć fleksibilnosti i opstanka\nEkstremistička organizacija Islamska država uprkos očekivanom gubitku dva najveća urbana uporišta, iračkog grada Mosula i sirijskog grada Rake, pokazala je visok nivo fleksibilnosti i sposobnosti opstanka koji neće biti lako savladan.


DELIGHT - Gradjevinarstvo.rs\n011 4149 229\nOd osnivanja, kompanija Delight razvija svoj portfolio proizvoda i spektar usluga, postajući potpuno integrisana firma za dizajn i izgradnju kancelarijskih prostora u Adria regionu.\nDelight u Adria regionu ekskluzivno zastupa predstavničku mrežu kompanije Steelcase, globalnog lidera u industriji kancelarijskog nameštaja, zatim Interface, vodeću kompaniju u proizvodnji održivih modularnih podova, kao i DEKO, evropskog lidera za fleksibilne sisteme pregradnih zidova.\nDo sada, kompanija Delight pružila je širok spektar proizvoda i profesionalnih usluga u stvaranju ili redizajniranju radnih prostora, za više od 4000 firmi.\nZajedno s partnerima, Delight dizajnira kancelarijske prostore kako bi pomogli ljudima u radu, učenju i razvoju. Više od 20 godina, stvaraju inspirativna i agilna radna mesta za vodeće svetske organizacije svih industrija.\nDelight čini vodeći tim stručnjaka za dizajn radnih mesta i poslovnih prostora, upravljanje projektima, izvođenje fit-out projekata, M&E radove, preuređenje i opremanje kancelarijskim nameštajem na području Adria regije, koje pokriva tržište sa preko 20M ljudi.\nNihova misija jeste ponuditi najbolju vrednost za ulaganje njihovih klijenata, isporukom kreativnih kancelarijskih rešenja sa visokokvalitetnim proizvodima i uslugama, pomažući im u razvoju boljeg radnog okruženja za zaposlene i klijente.\nDelight uvek preferira blisku saradnju sa arhitektom, naručiocem i izvođačem, jer samo na taj način mogu da se kreiraju najbolja, potpuno jedinstvena rešenja.\nDelight-ova ponuda obuhvata širok asortiman visokokvalitetnih i modernih modela kancelarijskog i ostalog nameštaja za opremanje poslovnih prostora svih namena. Na stranici su izdvojeni delovi asortimana koji obuhvataju kancelarijske i radne stolice, konferencijske stolice i stolove, radne stolove, klub stolove, fotelje, sofe i klub garniture, dizajnerski nameštaj, recepcije, pultove, kancelarijske dodatke kancelarijske ormane i fiokare, modularni i fleksibilni nameštaj.\nU ponudi imaju još zanimljivih rešenja i modela, što možete pronaći u njihovom izložbeno prodajnom salonu, u Beogradu, u ulici Omladinskih brigada 90v, na Novom Beogradu.\nPošaljite e-mail za DELIGHT\nPodne obloge /T\nPodovi od vinila /T\nEkskluzivni zastupnik kompanije INTERFACE\nSistemske pregrade, Staklene pregrade, Mobilne pregrade; Ekskluzivni zastupnik kompanije DEKO\nOrmani za dokumenta /T\nNameštaj, oprema - za kancelarije /T\nStolovi, pojedinačni /T\nStolovi za kompjuterske terminale /T\nStolice u nizovima /T\nEkskluzivni zastupnik preduzeća STEELCASE\nDelight Company profile katalog\nDEKO pregradna rešenja katalog\nDelight katalog Home Office ponuda\nDelight katalog HoReCa ponuda\nDelight Portfolio Special Edition\nFramery akustična rešenja katalog\nInterface katalog LVT podne obloge\nInterface katalog podova u HOSPITALITY programu\nInterface podovi - Akustika\nKatalog Steelcase x Bolia dizajnerski nameštaj\nPauza restoran i bar\nTepih podne obloge Interface\nLVT podne obloge Interface\nAsortiman za kućnu kancelariju\nDelight - Steelcase Case Study Zan Mitrev Clinic\nDelight - Steelcase Case Study Splitska banka\nDelight - Office Solutions - For a better day at work\nDelight - How Leading Organizations Work\nDelight - Complete solutions for HoReCa


Nikoli Pejakoviću nagrada za najbolju režiju na festivalu komedije | Trebinje Danas\nNikoli Pejakoviću nagrada za najbolju režiju na festivalu komedije\n30.09.2021. u 13:44\nStručni žiri 13. Međunarodnog festivala komedije "Mostarska liska 2021" dodijelio je nagradu za najbolju režiju "Velika liska" - plaketa "Ahmet Obradović" reditelju Narodnog pozorišta Republike Srpske Nikoli Pejakoviću.\nPejaković je nagrađen za režiju komada "Predstava Hamleta u selu Mrduša Donja", autora Ive Brešana u produkciji Narodnog pozorišta Republike Srpske, saopšteno je iz ovog pozorišta.\nU saopštenju se dodaje da je nagradu za najboljeg glumca "Velika liska" u istoimenoj predstavi stručni žiri dodijelio glumcu Narodnog pozorišta Republike Srpske Željku Erkiću, za ulogu Mate Bukarica Bukara.\nMeđunarodni festival komedije komedije "Mostarska liska 2021" zatvoren je juče u Narodnom pozorištu u Mostaru svečanom dodjelom nagrada i koncertom grupe Divanhana.\nNakon odgledanih šest ostvarenja u konkurenciji Festivala, odluke o nagradama donio je stručni žiri u sastavu Almir Imširević, kao predsjednik i članovi Marko Misirača i Velimir Pšeničnik Njirić.


Svetsko prvenstvo za juniore u Hamburgu\nOsmerac u repesažu\nOsmerac Nikola Cvijetić, Igor Đerić, Dušan Slavnić, Nemanja Lečić, Miloš Milićević, Uroš Dimitrijević, Marko Ristić, Zoran Rajić, kormilar Mateja Jošić nije uspeo da se plasira direktno u finale Svetskog prvenstva za juniore u Hamburgu pošto je u svojoj grupi kvalifikacija zauzeo četvrto mesto. U petak na stazi sve tri srpske posade četverac skul i ženski skif u borbi za polufinale, osmerac u okršaju za finale\nSrpski osmerac Nikola Cvijetić, Igor Đerić, Dušan Slavnić, Nemanja Lečić, Miloš Milićević, Uroš Dimitrijević, Marko Ristić, Zoran Rajić, kormilar Mateja Jošić nije uspeo da se plasira direktno u finale Svetskog prvenstva za juniore u Hamburgu. Naš čamac je u četvrtak, 7. avgusta 2014, svojoj prvoj trci u ovom sastavu s vremenom 5:50,97 zauzeo četvrto mesto u kvalifikacijama ove discipline pa će priliku za plasman među šest najboljih svetskih posada tražiti kroz repesaž koji je na programu u petak od 13,49 č. Prva dva mesta u ovoj grupi kvalifikacija i direktan plasman u finale obezbedili su čamci Holandije (5:44,54) i Italije (5:46,79), dok će trećeplasirana Velika Britanija (5:49,91) i petoplasirana Francuska (5:51,77), poput našeg osmerca, u repesaž.\n– Pokušaćemo da do sutra popravimo neke stvari i da se plasiramo u finale. Momci su bili solidni a velika satisfakcija jeste da su pobedili Francuze, evropske prvake iz Belgije – kazao je trener ove posade Dušan Kovačević\nSrpski osmerac je krenuo dobro. Posle prvih 500 metara bio na drugoj poziciji, ali je u narednoj četvrtini trke pao na treće mesto. U ulasku u poslednjih 500 metara bio je četvrti što je bio i njegov konačan plasman. Iz druge grupe kvalifikacija direktno u finale plasirale se se Nemačka (5:44,39) i Španija (5:50,41), dok će u repesaž Rusija (5:52,80), SAD (5:55,03) i Austrija (5:59,44).\nPored osmerca u petak na stazu izlaze i preostale srpske posade. Četverac skul Milan Mijić, Luka Vrbanski, Kristijan Stevanović, Filip Prodanović od 11,29 č veslaju u četvertfinalu šampionata u drugoj grupi sa posadama Litvanije, Kine, Belgije, Velike Britanije i Belorusije. Od 13,42 za svoje mesto u polufinalu boriti i Ljiljana Jošić u skifu. Naša skifiskinja je u četvrtoj grupi četvrtfinala gde će joj rivalke za jedno od prva tri mesta koja vode među 12 najboljih biti Tunis, Paragvaj, SAD, Francuska i Mađarska.


Sutra obilježavanje Međunarodnog dana volontera | Palelive.com\nPočetna Regija Istočno Sarajevo Sutra obilježavanje Međunarodnog dana volontera\nSutra obilježavanje Međunarodnog dana volontera\nISTOČNO SARAJEVO – Crveni krst Republike Srpske obilježiće sutra Međunarodni dan volontera, tako što će u svim opštinskim organizacijama biti organizovana druženja sa volonterima uz uručenje zahvalnica najistaknutijim pojedincima.\nCrveni krst će na ovaj način izraziti zahvalnost humanistima koji daruju svoje slobodno vrijeme, a često i materijalna sredstva, izlažući ponekad opasnosti i sopstveni život, kako bi pomogli ljudima u nevolji i ljudima o kojima nema ko da brine, saopšteno je iz Crvenog krsta Republike Srpske.\nCrveni krst Republike Srpske, kao najstarija humanitarna organizacija na području Srpske koja okuplja najveći broj volontera, podsjeća da su volonteri nezamjenjiv resurs svakog društva koje teži razvoju i da je njihov učinak višestruk.\nMeđunarodni dan volontera proglasile su UN 1985. godine u čast ljudi koji daju značajan doprinos društvu posvećujući svoje slobodno vrijeme dobrovoljnom radu.\nPrethodni članakPaketi za najsiromašnije\nNaredni članakAndrićgrad je sublimacija više umjetnosti


HomeVestiPrekinut tranzit ruskog gasa za Mađarsku preko Ukrajine\n04/10/2021Redakcija BALKAN TVVesti, Vesti iz sveta, za slajder0\n(Foto EPA-EFE/MAXIM SHIPENKOV)\nMOSKVA – Tranzit gasa preko Ukrajine u Mađarsku danas je potpuno prekinut, saopštio je operator za mađarski gasni tranzitni sistem.\nTranzit preko Ukrajine u petak kada je „Gasprom” započeo isporuke mađarskim potrošačima preko „Turskog toka”, nije se potpuno prekidao, kako je saopštila ukrajinska strana, već je smanjen skoro četiri puta, a u subotu – još za polovinu, sledi iz podataka „Operatora za gasni tranzitni sistem Ukrajine”, prenosi Sputnjik, javlja Tanjug.\nUkrajinski operator saopštio je u petak da je „Gasprom” obustavio tranzit gasa u Mađarsku preko ukrajinske teritorije, otpočevši isporuke mađarskim potrošačima preko „Turskog toka” kroz Bugarsku i Srbiju u okviru novih sporazuma postignutih krajem septembra.\nPri tome kapaciteti za ulazak u Mađarsku, koji su dogovoreni sa „Gaspromom” za celu gasnu godinu (od 1. oktobra 2021. do 30. septembra 2022. godine), iznose 24,6 miliona kubnih metara dnevno.\nMeđutim, prema informacijama na sajtu operatora, pumpanje gasa kroz punkt „Beregovo” na granici Ukrajine sa Mađarskom nije prestalo tog dana i iznosilo je 4,823 miliona kubnih metara. Istovremeno, još 30. septembra pumpanje je bilo 3,8 puta veće – 18,528 miliona kubnih metara.\nPrema podacima mađarskog operatora „FGSZ”, danas nije bilo tranzita gasa preko Ukrajine za Mađarsku na punktu „Beregovo”. Podaci „Operatora za gasni tranzitni sistem Ukrajine” za današnji dan još nisu dostupni.\nRama: Albaniji preti velika energetska kriza\nU Srbiji ujutru hladno, popodne sunčano i toplo vreme


Vera i privreda - Vladimir Gligorov - Peščanik\nPonekad se tvrdi da je uticaj religije na privredu pozitivan zato što su ljudi i preduzeća skloniji moralnom ponašanju, a to bi trebalo da vodi većoj kooperativnosti, povećanoj socijalnoj osetljivosti i manjoj korupciji. Uz to, neke bi religije trebalo da podstiču štedljivost, a ne potrošnju, što bi trebalo da obezbedi relativno ubrzan privredni napredak.\nNajpre, nije nevažno da li zemlja ima jednu dominantnu ili čak državnu crkvu. Konkurencija među crkvama utiče na neka od navedenih pozitivnih karakteristika. Uz to, odvojenost države od crkve smanjuje korupciju. Mnogo je, međutim, teže utvrditi postojanje pozitivnog uticaja crkava ili vere uopšte na moralnost ponašanja. Ideja, koju neki ekonomisti misle da mogu da podrže empirijskim istraživanjima, jeste da vera podstiče ljude da imaju poverenje jedni u druge, a to smanjuje troškove ugovaranja i poslovanja, što bi trebalo da ima pozitivne privredne posledice. No, ako se pažljivije stvari posmatraju, poverenje je potrebno i kod poslova zasnovanih na korupciji; zapravo privredni odnosi zasnovani na poverenju znaju da budu neefikasni, ako je potrebno obezbediti izvršenje nekog ugovora ili posla.\nPotom, društvena nejednakost je najveća u nekim veoma religioznim zemljama. Hrišćanske se crkve ističu u kritici kapitalizma zbog nebrige za slabe i siromašne, ali te crkve su često dominantne upravo u zemljama gde najgore prolaze slabi i siromašni. Zapravo, o brizi za slabe nema mnogo smisla govoriti jer mnoge crkve nisu poznate po brizi za ljudska prava.\nKonačno, štedljivost je, po Veberu, kapitalistička vrlina, te je zaista teško ustanoviti neku jaču vezu između hrišćanske ili bilo koje druge religijske etike i sklonosti za rad i štednju. Zapravo, zbog kritike želje za sticanjem, crkve su ponekad prepreka privrednom napretku.


Grb Srbije novi ukras na auto-putu kroz Beograd – Studio B\nGrb Srbije novi ukras na auto-putu kroz Beograd Beoinfo\nObjavljeno: 04.08.2020. 15:50 Izmenjeno: 04.08.2020. 15:50\nGrb se nalazi na delu auto-puta između ulica Omladinskih brigada i Narodnih heroja,\nEkipe JKP „Zelenilo – Beograd” završili su radove na izradi grba Republike Srbije na škarpi uz auto-put. Grb se nalazi na delu auto-puta između ulica Omladinskih brigada i Narodnih heroja, u nivou novobeogradskog Bloka 38, saopšteno je iz ovog preduzeća.\nIzrađen je od čvrstog materijala, smese koja sadrži rizlu, a koja je posle stabilizacije i sušenja ofarbana u autentične boje grba Republike Srbije. Grb je dužine 3,7 metara i širine 7,3 metra, na poziciji koja se vidi prilikom prolaska auto-putem u oba smera.\nIzrada ovog grba je još jedan u nizu nacionalnih simbola koje JKP „Zelenilo –Beograd” izrađuje i postavlja u Beogradu.\nIz ovog preduzeća podsećaju da je proteklih nekoliko godina u Beogradu izrađeno nekoliko cvetnjaka sa simbolima grada i nacionalnim simbolima – grb Beograda na Autokomandi, cvetni grb Beograda, zastava Srbije i natpis „Srbija” koji se nalaze na auto-putu, kao i natpis „Srbija” sa dve zastave na levoj obali Save.


Naslovna/Vesti/Društvo/POBEDNICI TAKMIČENJA WIZZ IZAZOVA ZA MLADE ZA 2019. GODINU\nTim studenata sa Korvinus univerziteta u Budimpešti i Centralnoevropskog univerziteta odneli glavnu nagradu za inovativni koncet održivosti\nWizz Air, jedna od avio-kompanija sa najvećom stopom rasta u Evropi, objavila je imena pobednika WIZZ izazova za mlade – godišnjeg studentskog takmičenja ovog avio-prevoznika u kom učesnici imaju zadatak da pokažu poslovnu ošotroumnost, kritičko razmišljanje i veštine rešavanja problema u poslovnom izazovu iz realnog života koji postavlja liderski tim Wizz Aira.\nOve godine je na WIZZ izazov za mlade stigao rekordan broj prijava timova, sa preko 1200 studenata iz sve 44 zemlje WIZZ-ove mreže. Zadatak je bio da se pošalje i predstavi inovativna ideja koja može da se uklopi u strategiju održivosti Wizz Aira u cilju održavanja pozicije „najzelenije” avio-kompanije u Evropi.\nOd ukupno 220 timova, njih 24 su pozvana u Budimpeštu da izlože svoje ideje menadžmentu WIZZ-a i kvalifikuju se za polufinale ovog takmičenja. Polufinalni timovi iz Mađarske, Poljske, Srbije, Holandije, Švedske, Austrije, UK, Danske i Letonije su imali zadatak da predstave svoje ideje žiriju koji su činili direktori WIZZ-a i nezavisni stručnjaci.\nČlanovi žirija su bili zamenik generalnog direktora Wizz Aira Stiven Džons i korporativni direktor Marion Džefri, kao i stručnjak u oblasti održivosti Aleksa Antal i Žolt Abraham iz firme CaseSolvers.\nU finale su ušla četiri tima, ali je samo jedan od njih mogao da bude pobednik. Tim Goldsmith+, grupa studenata sa Korvinus univerziteta u Budimpešti i Centralnoevropskog univerziteta u Mađarskoj, osvojio je prvo mesto sa svojim jednostavnim, a kreativnim rešenjem koje putnicima nudi mogućnost da svoj individualni ekološki otisak nadoknade na razne ekološke načine preko Wizz Airove postojeće platforme za rezervaciju karata. Ideja ovog tima je takođe obuhvatila postavljanje temelja i strategije u oblasti zaštite životne sredine za razvoj angažovane i ekološki svesne zajednice putnika pod nazivom „Zeleni ambasadori”.\nPobednici su osvojili neograničeni broj putovanja u periodu od godinu dana širom Wizz Airove mreže od preko 700 linija ka 152 destinacije, dok su drugoplasirani i trećeplasirani timovi nagrađeni besplatnom povratnom kartom do WIZZ-ove destinacije posvom izboru.\n„Polufinale i finale WIZZ izazova za mlade za 2019. godinu su bili veoma uspešni i inspirativni. U njima je preko 80 talentovanih studenata iz cele Evrope imalo priliku da predstavi svoja rešenja velikog globalnog problema i dobije korisne preporuke i savete od Wizz Airovih lidera i stručnjaka za održivost.\nOdrživost je uvek glavni prioritet WIZZ-a i mi neprestano tragamo za novim inicijativama kako bismo zadržali poziciju ,najzelenije’ avio-kompanije u Evropi. Kad je reč o oblikovanju budućnosti životne sredine i naše kompanije, smatramo da možemo mnogo toga da naučimo od budućih generacija i radujemo se ugrađivanju ovih inicijativa u svoje dugoročne planove”, izjavio je Stiven Džons, zamenik generalnog direktora Wizz Aira.\n„Učešće u WIZZ izazovu za mlade za 2019. godinu je bilo neverovatno iskustvo! Organizacija je bila na najvišem profesionalnom nivou, žiri i zaposleni su nam pružali veliku podršku, a na osnovu iskustva sa brojnih drugih takmičenja, ono što se svakako izdvaja kod ovog su detaljni komentari koje smo dobijali posle svakog kruga takmičenja. Zahvalni smo što smo imali priliku da učestvujemo, kao i na sjajnoj prvoj nagradi – i već sa nestrpljenjem planiramo putovanja!”, rekli su ovim povodom članovi pobedničkog tima Goldsmith+.\nPredhodno DANAS OBELEŽAVAMO SVETOG LUKU: Veliki praznik za sve vernike, a OVO SU OBIČAJI!\nSledeće Oči su ogledalo duše: Evo kako boja očiju bez greške razotkriva karakter!


Petak, 18.01.2019 20:54\n21.11.2017 22:55 Živko Radivojević 488\nU derbi meču 4. kola, Metalac je ostvario više nego ubedljivu pobedu nad Zemunom, dosadašnjim liderom na tabeli od 13:3. Već posle trećeg seta mogao se naslutiti pobednik. Jednostavno, igračima Metalca išlo se sve od ruke: učinak od 4663 oborena pina je nezabeležen u istoriji kluba iz Šimanovaca. Zbog boljeg proseka u odbosu na Zemun, Metalac je sada na čelu prvoligaškog karavana....\n21.11.2017 20:32 juznevesti.com 878\nPosle dvostruke pobede nad izraelskim Makabijem i plasmanom među 16 najboljih ekipa u Čelendž kupu niške rukometašice će igrati protiv Virto Kvintusa, ekipe koja dolazi iz zemlje svetskih vicešampionki. Žreb u Beču nije bio naklonjen niškom predstavniku u Evropi pošto mu je dodelio tim koji je prošle godine igrao polufinale Čelendž kupa,...\n21.11.2017 18:57 Administrator 690\nPredsednik EHF Mihael Viderer u poseti Srbiji\nPredsednik Evropske rukometne Federacije, Mihael Viderer , biće gost Rukometnog saveza Srbije u petak. Tom prilikom prvi čovek evropskog rukometa posetiće Sajam Sporta na Beogradskom Sajmu, a biće primljen i od strane predsednika Srpskog Olimpijskog Komiteta, Božidara Maljkovića , odnosno, ministra omladine i sporta, Vanje Udovičića . Svoju posetu Srbiji, predsednik Viderer završiće...\n21.11.2017 16:43 sportdc.net 536\nHoće li Napoli preživjeti?\nPrvog dana petog kola Lige šampiona najzanimljivija situacija je u E grupi, gdje samo tri boda dijeli prvoplasirani Liverpul od trećeg Spartaka iz Moskve. Rusi na papiru imaju lak zadatak protiv Maribora, dok susret “redsa” i Sevilje u Andaluziji nosi epitet derbija večerašnjeg programa. U grupi F, Šahtjor ima težak ispit na San Paolu, ali na gostovanje lideru italijanske lige,...\n21.11.2017 16:41 sportdc.net 1\n21.11.2017 13:03 KKK Radnički 1107\nU sedmom kolu Košarkaške lige Srbije KKK Radnički ugostiće Dinamik iz Beograda, utakmica je na programu u sredu 22. novembra od 16 časova i 30 minuta. U proteklim nedeljama Kragujevčani su zapali u negativan učinak koji ih je prikucao za dno tabele, u društvu kraljevačke Sloge (0-6) ciljaju opstanak u KLS. Beograđani, pak, sve vreme drže visoku poziciju u KLS, gde su na trećem mestu sa skorom...\n21.11.2017 12:39 Fudbalska Futsal Asocijacija 2294\nProteklog vikenda u sali OŠ Novak Radonić u Molu ulica Maršala Tita broj 82, počela su FFA takmičenja u okrugu Mol-Senta-Čoka-Ada-Bečej. U futsal dečijoj ligi za dečake nastupaju ekipe: AFK Ada, FK Bačka Mol, FK Jedinstvo Bačko Petrovo Selo, FK Bečej, FK Kanjiža, FK Bajša, FK TSC Bačka Topola, FK Čoka i Akademija Njers Ištvan Totovo Selo u kategorijama: pionira 2004/2005, mlađih pionira...\n21.11.2017 12:30 toplickevesti.com 1047\nU derbiju 8. kola Prve lige istok RK Žitorađa upisao je osmu pobedu savladavši drugoplasirani Rtanj sa 27:19 (13:7). U jednom tenutku domaćin je vodio sa 11 golova razlike i utakmicu ponovo završio sa pionirima koji odlično koristi svaki minut proveden na terenu.Žitorađani od svake utakmice prave praznik rukometa jer su na poluvremenu igrali petlići muške i ženske selekcije. Ovu utakmicu...\n21.11.2017 10:05 sportdc.net 716\nZvezda ''skršila'' Zadrane\nKošarkaši Crvene zvezde su se vratili na drugo mjesto ABA lige nakon pobjede nad Zadrom u gostima - 88:76. "Crveno-bijeli" su imali mnogo problema u prvom poluvremenu, a onda su u trećoj četvrtini velikom serijom stigli i do prednosti od preko 20 poena razlike. Aktuelnom šampionu je ovo sedmi trijumf, a ima i dva poraza - od Budućnost Volija u Beogradu i Cedevite u Zagrebu....\n21.11.2017 10:01 sportdc.net 1


Mile VS muzička industrija :) – Vesic.Org\nMile VS muzička industrija :)\nPoklonik sam odličnog serijala televizije B92 “Mile VS Tranzicija” – Zoran Cvijanović briljira i vrlo verno prikazuje malog čoveka (“malog” u smislu običnog, nikako u pogrdnom smislu) koji se baš i ne snalazi u svim promenama koje se dešavaju oko nas. O ovom serijalu je pisalo čak i Vreme, u broju 680.\nJedna od akcija proizašla iz ovog serijala je akcija Blica i B92: “Mile VS Muzička industrija” – mešavina devet odličnih pesama, trubačkih obrada poznatih hitova (“We Will Rock You”, “Otpisani”, “Maljčiki”, “La Bamba”, “One Step Beyond”, “Quantanemera”, “Ej Branka, Branka”, “Wonderwall” i kao posebna poslastica “Hej Sloveni”) začinjenih simpatičnim Miletovim komentarima između numera.\nOdlična muzika, duhovito, fino, trube i sve to za 100 dinara 🙂 – definitivno zaslužuje mesto u Uživanje kategoriji 🙂\nDa ukrasim post do kraja, evo uvodne numere sa CD-a u MP3 formatu: Postovani-Sluhisti-Dobrodosli.Mp3, 1’09”, 1.1 Mb – verujem da se Mile neće ljutiti 😉 a daće vam lepu ideju o tome kako sve to izgleda. I da, ne vredi da mi tražite ceo disk u MP3, ja sam jedan od onih uvrnutih 😉 koji domaće stvari ceni pa čak i neke strane programe kupuje, ej! (udarili mi elektroni u glavu, šta li :))\n(kliknite na slike da bi dobili veliku verziju i eventualno pogledali detalje)\nPosted on 23. December 2004. 24. May 2016. Author Dejan VesićCategories Blog, Uživanje\n2 thoughts on “Mile VS muzička industrija :)”\n23. December 2004. at 04:23\nWe will rock you, bato!\n23. December 2004. at 12:03\nMileta za predsednika ❗\nPrevious Previous post: Kapiraj i Kopiraj – Ako Srbija stane\nNext Next post: “Koji je računar za mene?”


Radić: Neophodno je vratiti obavezu služenja vojnog roka, to nije pitanje dnevne politike\nBeta 4. januara 2021. 13:05\nVojni analitičar Aleksandar Radić ocenio je danas da je proklamovana namera vlasti da ponovo uvede obavezu služenja vojnog roka jedino rešenje za popunu Vojske Srbije, ne samo u slučaju rata nego i u mirnodopskom periodu, i da to pitanje treba posmatrati nezavisno od dnevne politike.\nU izjavi agenciji Beta Radić je podsetio da je to pitanje „koje visi u vazduhu“ već nekoliko godina i da je to jedino realno rešenje za problem popune jedinica oružanih snaga, koji vlast pokušava da sakrije.\n„Drugog rešenje nema, i ta stvar nije pitanje dnevne politike jer je odbrana zemlje obaveza svih nas“, rekao je on.\nRadić je dodao da se problem popune aktivnih vojnih jedinica i eventualne ratne vojske skriva i da je Srbija jedina zemlja u Evropi za koju nije moguće saznati brojno stanje, a da je motiv za to da se izbegne suočavanje sa kritikom za takvu situaciju.\n„Svi pokušaji u mandatu (prethodnog ministra) Aleksandra Vulina da se to nekako reši završili su farsično, kao i sve što je on radio. Organizovan je dvonedeljni kurs za starije od 30 godina koji nisu služili vojsku i onda smo te ljude proglasili za pasivnu rezervu. To nije suštinsko rešenje za održavanje ovakve vojske i potrebno je vratiti obavezu služenja vojnog roka, jer je to jedini način“, rekao je on.\nAnalitičar je dodao da je predvidjeno da se većina bataljona Vojske Srbije u aktivnim jedinicama i ratnim brigadama u slučaju potrebe popunjava pasivnom rezervom, odnosno ljudima iz civilstva koji su odslužili vojni rok, ali da oni prirodno stare i da se približavamo trenutku kada se mora naći rešenje za popunu tih jedinica, ili se odreći ideje ratnog razvoja vojske.\n„Godinama se o tome priča ali se ne radi na tome jer je uvek lako kada se ukida neka obaveza a teško kada se pokuša ponovno uspostavljanje. Jasno je da je to potrebno ali to je ideja koja treba da nadvisi dnevnu politiku. Potrebno je sprovesti ozbiljan društveni dijalog kako to da se uradi i koliko će nas to koštati“, rekao je Radić.\nOn je izrazio sumnju da je aktuelna vlast sposobna da sprovede tu ideju na efikasan i promišljen način jer je stvorila radikalnu podelu u srpskom društvu.\n„Hvala im na toj ideji, jer to je nešto što je potrebno, ali ne možete dovesti srpsko društvu u duboku krizu i očekivati politički konsenzus i da stanovništvo prihvati jednu tako ozbiljnu obavezu“, rekao je Radić.


Članovi Delegacije PSBiH u PSVE učestvovat će na prvom dijelu redovnog godišnjeg zasjedanja PSVE\nČlanovi Delegacije Parlamentarne skupštine Bosne i Hercegovine (PSBiH) u Parlamentarnoj skupštini Vijeća Evrope (PSVE) učestvovat će na prvom dijelu redovnog godišnjeg zasjedanja PSVE, koje će se održati u Strazburu od 25. do 28. januara 2021. godine.\nDnevnim redom zasjedanja predviđen je izbor predsjednika i potpredsjednika PSVE, kao i verifikacija imenovanja članova komiteta PSVE. Na ovom zasjedanju bit će izabran i generalni sekretar PSVE, zamjenik generalne sekretarke Vijeća Evrope, kao i sudije u Evropskom sudu za ljudska prava iz Grčke i Švicarske.\nTokom drugog dana zasjedanja bit će obavljena rasprava o provođenju presuda Evropskog suda za ljudska prava, kao i rasprava o restrikcijama rada nevladinih organizacija u zemljama članicama Vijeća Evrope.\nTokom zasjedanja parlamentarci će raspravljati i o etičkim, pravnim i praktičnim pitanjima u vezi sa vakcinom protiv COVID – 19, kao i o diskriminaciji nad licima sa hroničnim i dugotrajnim bolestima.\nOčekuje se da će se parlamentarcima, u svojstvu predsjedavajućeg Komiteta ministara Vijeća Evrope, obratiti ministar vanjskih poslova SR Njemačke Heiko Maas, kao i generalna sekretarka Vijeća Evrope Marija Pejčinović – Burić.\nZimsko zasjedanje PSVE, prvo nakon izbijanja pandemije koronavirusa (COVID – 19), bit će održano u hibridnoj formi, što znači da će jednom broju parlamentaraca biti omogućeno da direktno prisustvuju zasjedanju, dok će većina članova PSVE, uključujući i sve članove Delegacije PSBiH, imati mogućnost da u radu sjednice učestvuju u online formatu. (kraj)


“Mladi otkrivaju Eramsus +” u Estoniji – PRONI Centar za omladinski razvoj\nPROJECT LAB „Youth discovering Erasmus +“ je projekt osmišljen i realizovan od strane SA Archimedes noorteagentuur organizacije iz Estonije, čija je treća edicija naziva PROJECT LAB III realizovana u Talinu od 12. do 16. marta 2018. godine kroz treninge namijenjene mladima iz nekoliko evropskih država.\nMeđu 44 učesnika iz različitih organizacija iz Estonije, Portugala, Slovenije, Rumunije, Irske i Albanije našla se i predstavnica PRONI Centra za omladinski razvoj Arnela Podbićanin, kao i član Omladinskog kluba Omerbegovača Harun Šabanović, volonterka zeničkog INPUT Centra za mlade Nizama Perenda, te Milenko Kojić ispred Opštine Ugljevik.\nCilj ovog projekta je povećanje učešća mladih i organizacija u Erasmus+Youth in Action programu, te ohrabrivanje i podrška za stratešku upotrebu Erasmus+ projekta kao sredstva za inkluziju i povećanje kapaciteta organizacija, kao i omogućavanje saradnje omladinskih radnika na internacionalnom nivou, s ciljem pronalaska projektnih partnera u organizacijama širom Evrope. Ovaj trening poslužio je kao prilika za omladinske radnike i mlade lidere da nekoliko dana aktivno sarađuju i rade na poboljšanju svog znanja, vještina i stavova.\nKroz tri radna dana treninga, nekoliko desetina omladinskih radnika iz sedam evropskih zemalja, imalo je priliku predstaviti organizacije iz kojih dolaze, te razmijeniti iskustva rada na projektima sa predstavnicima drugih organizacija. Nakon predstavljanja učesnika i detaljnog upoznavanja sa pravilima i mogućnostima Erasmus+ programa, učesnicima je data mogućnost samostalnog osmišljavanja projekata i pronalaska partnera za realizaciju istog.\nPRONI Centar za omladinski razvoj ostvario je saradnju sa organizacijama iz Albanije, Portugala i Slovenije, radeći na projektu čijoj se realizaciji i implementaciji nadaju već do kraja tekuće godine. U fokusu projekta, kao i većine projekata osmišljenih tokom trajanja treninga, su mladi sa smanjenim mogućnostima.\nUčesnici iz Bosne i Hercegovine su ovaj trening iskoristili kao priliku za upoznavanje omladinskih radnika iz različitih dijelova Evrope, s ciljem sklapanja partnerstava, kao i priliku za učenje od iskusnog tima internacionalnih trenera, a svoje znanje će moći primijeniti za osmišljavanje budućih projekata, kao i u daljem radu sa mladima.


Austrijanci najavili arbitražu zbog Zakona o konverziji kredita\nAddiko banka (rtcg.me)\nAustrijska Addiko banka, bivša Hypo Alpe Adria banka, najavila je da će zatražiti međunarodnu arbirtažu ukoliko Crna Gora ne povuče Zakon o konverziji kredita u švajcarskim francima u eure koji je parlament jednoglasno usvojio 5. septembra.\n„Izmjene i dopune postojećeg Zakona o konverziji kredita u švajcarskim francima u eure bi primorale Addiko banku da retroaktivno konvertuje kredite u švajcarskim francima, iako su ih klijenti u prošlosti dobrovoljno zatvorili ili već konvertovali u eure, ili su bili zatvoreni u procesu prinudne naplate“, piše u saopštenju koje je ta banka uputila predsjedniku Crne Gore Filipu Vujanoviću, prenosi portal Radio Televizije Crne Gore.\nU toj banci kažu da amandmani koje je usvojio parlament predstavljaju ozbiljnu povredu vlasničkih prava Addiko banka i kršenje obaveza koje je Crna Gora preuzela u skladu sa Sporazumom o uzajamnom podsticanju i zaštiti ulaganja između Austrije i Crne Gore.\n„Ukoliko amandmani stupe na snagu u formi zakona, Addiko banka će, uz podršku vlasnika Evropske banke za obnovu i razvoj i Advent International, biti primorana da upotrijebi sva pravna sredstva, uključujući proces međunarodne arbirtaže i zatražiti punu odštetu“, navodi se u saopštenju te banke.\nAddiko banka, kako su najavili, takođe planira da uloži žalbu na osnovni Zakon o konverziji kredita u CHF usvojen 2015, koji je, po njima, već izazvao štetu crnogorskom ogranku Addiko Bank AG više od 10 miliona eura.\nOni su podsjetili da je klijent njihov „najviši prioritet“, ali i da im je, kao i svakom stranom investitoru, pravna sigurnost jedan od ključnih preduslova za buduće investicije.\n„Zbog toga tražimo od Vlade Crne Gore da se suzdrži od usvajanja najnovijih amandmana i nametanja retroaktivnih i oravno upitnih zakonskih odredbi, koje bi štetile investicionoj klimi u Crnoj Gori“, rekao je u pismu predsjednik uprave Addiko Bank, Ulrih Kising.\nU toj banci su najavili da će njen crnogorski ogranak, Addiko Bank AD Podgorica, zatražiti od Ustavnog suda Crne Gore mišljenje o amandmanima koje je usvojio parlament.\nPočetkom ovog mjeseca, poslanici u crnogorskom parlamentu jednoglasno su usvojili novi, dopunjeni Zakon o konverziji kredita u francima, omogućavajući korisnicima „švajcarskih“ kredita Addiko banke otplatu svojih kredita u eurima uz kamatu od 8,2 posto, bez obaveza plaćanja zatezne kamate.


Cvetković dobio poziv za saslušanje u tužilaštvu u Vršcu | Autonomija\nCvetković tvrdi da je napadnut u Beloj Crkvi\nKako se navodi u pozivu u koji je agencija Beta imala uvid, Cvetković je pozvan zbog sumnje da je počinio krivičnmo delo „lažno prijavljivanje“.\nCvetković je agenciji Beta ponovio da će u najskorije vreme održati još jednu konferenciju za novinare, na kojoj će izneti nove detalje o svom slučaju.\nCvetković je 19. juna u Beogradu održao konferenciju za novinare na kojoj je ostao pri svojim tvrdnjama da su ga otela trojica nepoznatih ljudi.\nStefan Cvetković izjavio je da je napadnut u jednom restoranu u Beloj Crkvi.\nCvetković je agenciji Beta pokazao video snimak na kojem se može videti kako policija privodi osobu za koju je rekao da ga je prethodno napala i vređala.


Partnerski skup Microsofta u Denveru Partnerski skup Microsofta u Denveru – Personal magazin\nMicrosoft je od 10. do 12. jula okupio u Denveru predstavnike partnerskih firmi iz svih delova sveta, kako bi im predstavio planove za narednu godinu. Pošto se kompletno poslovanje Microsofta…\nMicrosoft je od 10. do 12. jula okupio u Denveru predstavnike partnerskih firmi iz svih delova sveta, kako bi im predstavio planove za narednu godinu. Pošto se kompletno poslovanje Microsofta u lokalnim okvirima oslanja na razgranatu partnersku mrežu, ovakav način direktne komunikacije i saradnje od presudnog je značaja za uspešno poslovanje kompanije. Kolorado centar, smešten u samom jezgru Denvera, ugostio je više od 7.300 gostiju iz svih delova sveta, predstavnika Majkrosoftovih partnera i zaposlenih u ovom softverskom gigantu. Najviši zvaničnici Majkrosofta iskoristili su ovu priliku da partnerima prezentiraju viziju daljeg razvoja kompanije i njenih glavnih proizvoda, kao i izmene u načinu poslovanja koje će im omogućiti da korisnicima isporučuju rešenja koja više odgovaraju njihovim potrebama. Ako se ima u vidu da je i u Srbiji, Microsoft ključni pokretač razvoja domaće IT industrije, onda je jasno da planovi ovog giganta umnogome definišu i pravce razvoja IT tržišta u Srbiji.\nČelnici Majkrosofta, Stiv Balmer i Kevin Tarner, su se u svojim uvodnim predavanjima fokusirali na važnu ulogu partnerske mreže u pristupu korisnicima sa svih meridijana. Balmer je ukazao na četiri glavna postulata koje Majkrosoft poštuje kada je u pitanju isporuka softverskih rešenja krajnjim korisnicima, i naglašava da očekuje da ih i partneri poštuju. Prvi postulat odnosi se na objedinjavanje korisničkog iskustva na širokom spektru uređaja u jednu sliku, drugi usmerava poslovanje Majkrosofta i partnera ka pružanju mogućnosti izbora kada su softverska rešenja u pitanju, dok se treći i četvrti udružuju u jedinstvenu viziju podrške novim alatima, tehnologijama i modelima poslovanja koji će povećati efikasnost i profite svih članova u lancu, od Majkrosofta preko partnera do korisnika.\nU Denver je iz Srbije otišlo više od 20 predstavnika najvećih domaćih IT firmi, koji su se iz SAD vratili bogatiji za nova iskustva u primeni Majkrosoftovih tehnologija, a saznali su i kako lakše upravljati licencama. Globalni uticaj Majkrosofta na IT industriju u Srbiji u narednim godinama, gledano iz ugla Svetske partnerske konferencije u Denveru, biće fokusiran na velike poslovne sisteme, na IT profesionalce u velikim kompanijama, što bi u celini trebalo da rezultira modernizacijom privrede i efikasnijim poslovanjem. Posebno zanimljiv za IT industriju je koncept spajanja prodaje softverskih proizvoda i usluge servisa, što bi svakako trebalo da pojednostavi i ubrza primenu novih tehnologija u Srbiji.\nPartnerski skup Microsofta u Denveru was last modified: July 31st, 2007 by Redakcija


26.02.2020 u 15:53\nDana 18. januara 2020. godine, održan je prvi kulturni festival Dai Dizige u mestu Dudong, autonomni okrug Sađiang, grad Liudžou, provincije Guangsi. Meštani dočekuju kinesku Novu godinu sa živopisnim folklornim aktivnostima, poput pesme praćene flautom Sai Dai, plesom plesača Doie, govorom i stotinu gozbi.\nSičuan Huajing: Zabavni parkovi za siromašne u Novoj godini\nDana 9. januara 2020. godine, meštani Hualong kancelarije u gradu Huajing, provinciji Sičuan, uspešni u ciljanom suzbijanju siromaštva, okupili su se da učestvuju u štucakanju, lokalnim igrama i povezivanju očiju. Nizom zanimljivih baštenskih aktivnosti meštani pozdravljaju prolećni festival sa radošću.\n22.02.2020 u 15:40\nFestival „Vodeni fenjeri”\nDana 21. januara 2020. godine, u okrugu Suanen, Enši Tuđa u autonomnoj prefekturi Mijao Hebei provincije sa temom „Besmrtni Gongšuei-Romantični Suanen” desetine velikih, blistavih i zaslepljujućih fenjera raspoređeni su po površini reke Gongšuei, a gradić Miaošan je ispunjen prazničnom atmosferom prolećnog festivala.\n20.02.2020 u 15:29\nJančuan Šansi: Dobrodošlica Novoj godini\nDana 24. januara 2020. godine, na trgu je bilo mnogo kaligrafa koji su pisali stihove za Prolećni festival. Ljudi su zamenili stare stihove sa potpuno novim, odustali od starih i pozdravili nove sa željom za svetlijom budućnošću. (Foto: Vang Džijuan) Dana 24. januara 2020. godine, ljudi su okačili velike crvene fenjere, sa prelepim natpisom „cǎi lóng zhào xiáng, mín fù guó qiáng”, sa značenjem: „Naši dani će se uzdizati kao fenjeri”. (Foto: Vang Džijuan) Dana 24. januara 2020. godine brijači takođe rade punom parom, a nova godina će obrijati novu frizuru za sve ljude. (Foto: Vang Džijuan) Dana 24. januara 2020. godine, ljudi pažljivo biraju kineske čvorove, fenjere i druge ukrase, nadajući se da će dodati još poneki dobar znak svojim porodicama na ovom svečanom\n18.02.2020 u 15:00\nNovogodišnji blagoslov za kineske astronaute\nDana 22. januara 2020. godine veličanstvena novogodišnja svečanost u pekinškom Aerospejs gradu odisala je energijom, a pesma kineske astronautkinje i publike „Moja domovina” ostavila je bez daha gledaoce. Dana 22. januara 2020. godine, herojski astronaut Vang Japing, uz prisustvo svoje super slatke ćerke poznate i kao „Svemirsko blago“, na priredbi prolećnog festivala u Pekingu poželela je sve najlepše u ime kineskih astronauta uz pesmu „Slušaj me kad ti kažem hvala” .\n16.02.2020 u 14:40\nBiro železnica Kine je ubrzao hitnu izgradnju bolnice u Vuhanu\nDana 30. januara 2020. korporacija biro 11, kineske železnice, poslala je profesionalne timove zavarivača i čelične konstrukcije u cilju što brže, hitne izgradnje bolnice Vulkan za hitne slučajeve u Vuhanu.\n14.02.2020 u 14:31\nU Šijan, Hubei stiglo 3000 kompleta medicinske zaštitne odeće\nDana 2. februara 2020. medicinsko osoblje centra za kontrolu i prevenciju bolesti okruga Junjang u gradu Šujun u provinciji Hubei primilo je 3.000 kompleta medicinske zaštitne odeće donirane od Fondacije ljubavi pekinškog univerziteta za finansije i ekonomiju.\n14.02.2020 u 14:23\nAnhui, Huabei: Beli anđeli na prvim linijama epidemije\nDana 3. februara 2020. godine Huabei opšta rudarska bolnica u Anhui provinciji je omogućila najnoviju medicinsku opremu, opservacione prostorije i karantinska odeljenja. Anđeli na prvoj borbenoj liniji u belim odorama su se kao i uvek držali svojih zaduženja kao i svoje odgovornosti prema velikoj ljubavi, odanosti i ogromne medicinske iskrenosti. Zaštitite zdravlje ljudi.\n14.02.2020 u 11:20\nDana 4. februara 2020. godine, druga serija medinskih timova u unutrašnjoj Mongoliji sastavljena od 100 medicinskih sestara iz 27 bolnica, asistirala je u pomoći Hubei provinciji. Medinski timovi su se oglasili na poziv u pomoć pri prevenciji i lečenju pneumonije izazvane novom koronavirusnom infekcijom. Na slici se vidi član medicinskog tima (levo) koji se oprašta od osobe na Baita međunarodnom aerodromu . Dana 4. februara 2020. godine, druga serija medinskih timova u unutrašnjoj Mongoliji sastavljena od 100 medicinskih sestara iz 27 bolnica, asistirala je u pomoći Hubei provinciji .Medinski timovi su se oglasili na poziv u pomoć pri prevenciji i lečenju pneumonije izazvane novom korona -virusnom infekcijom. Na slici se vidi međunarodni Baita aerodrom. Članovi tima su\n13.02.2020 u 15:01\nOdgovornost, kontrola i prevencija pri zaustavljavanju epidemije.” U nacionalnoj kampanji za borbu protiv nove epidemije pneumonije koja se prenosi korona virusom, dobrovoljci u gradu Jičun Đangsu provincije stopostotno su se odazvali na poziv. Na prvim linijama se pokazala hrabrost pri kontroli i sprečavanju širenja epidemije. – Dana 4. februara 2020. godine volonterski tim sastavljen od etničkih manjina Kine došao je u stambena naselja u Lingćuan ulici s ciljem prevencije i kontrole širenja epidemije. U proteklim danima, u cilju efikasne kontrole i sprečavanja daljeg širenja pneumonije izazvane novim korona-virusnim infekcijama, ovaj specijalni tim sastavljen od prijateljskih Ujgura zajedno sa obučenim kadrovima, članovima zajednice i ljudima dobre volje danonoćno, noseći


MJU: Bez prethodne provjere, svoje podatke ne ostavljati olako na društvenim mrežama\nDatum objave: 27.10.2018 14:30 | Autor: MJU\nPovodom učestalih prevara na internetu i društvenim mrežama, pojave velikog lažnih stranica na društvenim mrežama poznatih trgovačkih lanaca, banaka i drugih poznatih kompanija s lažnim nagradnim igrama, Ministarstvo javne uprave apeluje na građane da bez prethodne provjere, svoje podatke ne ostavljaju olako na stranicama na društvenim mrežama.\nOvom prilikom skrećemo pažnju građanima da ne nasjedaju na objave na društvenim mrežama o dobitku na nagradnim igrama i sličnim oblicima lake zarade novca, kao i da što bolje zaštite svoje profile. Svi koji učestvuju u ovakvim nagradnim igrama postanu ‘dobitnici’, nakon čega vlasnici lažnih stranica traže da građani pošalju svoje slike, sliku lične karte, te ostave podatke o svojoj adresi i broju telefona.\nUkoliko niste sigurni da li se radi o stvarnoj nagradnoj igri ili o prevari, najbolje je da posjetite zvanične sajtove firmi, kao i da iste kontaktirate putem zvaničnih telefona.\nKada korisnici ipak pošalju lične podatke napadačima, šteta je već učinjena, stoga smatramo da je važno da se građani informišu po pitanju bezbjednog korišćenja interneta. Na sajtu http://www.cirt.me/biblioteka/dokumenti postoje Smjernice za bezbjednost i zaštitu informacija u sajber prostoru.\nUkoliko građani budu predmet krivičnog djela prevare, savjet je da to prijave Upravi policije.\nGrađani moraju biti upoznati da se ovakvi i slični vidovi prevara putem interneta koriste se za prikupljanje ličnih podataka pomoću kojih napadači kradu identitet korisnika, koji se kasnije može iskoristiti za razne malverzacije uključujući i krađu novca preko interneta.


Upućen prijedlog za uvrštavanje teme prava LGBT osoba na dnevni red sjednice Zajedničke komisije za ljudska prava PS BiH – Sarajevski Otvoreni Centar\nKrajem prošle sedmice smo uputili prijedlog za uvrštavanje pitanja kršenja ljudskih prava LGBT osoba u Bosni i Hercegovini na dnevni red sjednice Zajedničke komisije za ljudska prava Parlamentarne Skupštine Bosne i Hercegovine. Prijedlog Sarajevskog otvorenog centra je da se sjednica održi u maju, kada je jedan od najznačajnijih datuma za LGBT osobe, 17. maj – Međunarodni dan borbe protiv homofobije i transfobije.\nOvakva sjednica bila bi presedan u dosadašnjem radu zakonodavnih institucija na pitanjima od značaja za ljudska prava LGBT osoba, te bi bila ujedno i pokazatelj odlučnosti novog saziva Komisije da proaktivno djeluje u cilju unapređenja stanja ljudskih prava LGBT osoba i korak naprijed ka demokratskom i tolerantnom bh. društvu lišenom diskriminacije i predrasuda.\nU nastavku, kao i na ovom linku, možete pročitati upućeni dopis.\nZajednička komisija za ljudska prava PS BiH\nFax: +387 33 22 68 41\nNa ruke: Borislava Bojića, Halida Genjca, Maria Karamatića, Damira Arnautovića, Denisa Bećirovića, Mensura Beganovića, Seada Kadića, Nermine Kapetanović, Lazara Prodanovića, Nebojše Radmanovića, Martina Raguža, Dragutina Rodića, Emine Jahić\nPredmet: Prijedlog za uvrštavanje teme ljudskih prava LGBT osoba na dnevni red sjednice Zajedničke komisije za ljudska prava PS BiH\nobraćamo Vam se u ime Sarajevskog otvorenog centra (SOC), nezavisne, nestranačke, neprofitne organizacije koja teži osnažiti LGBT (lezbejke, gej, biseksualne i trans*) osobe i žene kroz jačanje zajednice i građenje pokreta. SOC također javno promoviše ljudska prava LGBT osoba i žena, te zagovara unapređivanje zakonodavstva i bolje politike u Bosni i Hercegovini na državnom, evropskom i međunarodnom nivou.\nOvim putem Vam se obraćamo sa prijedlogom uvrštavanja pitanja kršenja ljudskih prava LGBT osoba u Bosni i Hercegovini na dnevni red sjednice Zajedničke komisije za ljudska prava Parlamentarne Skupštine Bosne i Hercegovine za koju mi predlažemo da se održi u maju. Navedeni period je od posebnog značaja zbog Međunarodnog dana borbe protiv homofobije i transfobije koji se obilježava 17. maja. Cilj obilježavanja 17. maja je podizanje svijesti o kršenju ljudskih prava LGBT osoba, skretanje pažnje na diskriminaciju i nasilje kojima su izloženi te stvaranje prostora za dijalog sa medijima, donosiocima odluka, osobama u vlasti i širom javnosti. Obilježavanja ovog događaja je postalo praksa u preko 120 država širom svijeta.\nObzirom da Zajednička komisija za ljudska prava PS BiH u svom djelokrugu razmatra pitanje ostvarivanja ljudskih prava i osnovnih sloboda zagarantiranih Ustavom i zakonodavstvom BiH, mišljenja smo da je potrebno osvrnuti se na problem kršenja prava LGBT osoba u sklopu rada Komisije. Uključivanje ove teme na sjednici predstavljalo bi jasnu poruku podrške i predanosti u borbi za ljudska prava svih građana_ki i težnji ka izgradnji bh. društva slobodnog od diskriminacije na osnovu seksualne orijentacije i rodnog identiteta.\nSarajevski otvoreni centar je kroz višegodišnji rad sa LGBT osobama utvrdio i dokumentovao brojne slučajeve diskriminacije, nasilja i generalnog kršenja ljudskih prava zagarantovanih domaćim i međunarodnim pravnim aktima. Sve spomenute slučajeve i nepovoljan položaj LGBT osoba Sarajevski otvoreni centar je zabilježio u mnogim publikacijama i izvještajima, među kojima je najznačajniji Rozi izvještaj: godišnji izvještaj o stanju ljudskih prava LGBT osoba u BiH koji je objavljen četvrtu godinu zaredom. Veliki broj LGBT osoba izrazio je zabrinjavajući stepen nepovjerenja u rad državnih organa s LGBT osobama. Analizom potreba zajednice objavljenom u publikaciji Brojevi koji život znače Sarajevskog otvorenog centra prikupljeni su podaci koji ukazuju na česte pojave nasilja, govora mržnje i diskriminacije s kojima se LGBT osobe susreću na radnom mjestu, u školstvu, zdravstvu i u javnom prostoru.\nSve navedene činjenice govore da je BiH i dalje država koja većim dijelom ignoriše potrebe i ljudska prava LGBT osoba te da je potrebno mnogo više posvećenosti i saradnje državnih institucija i civilnog društva da bi se ovo pitanje riješilo u skladu sa međunarodnim i regionalnim standardima i obavezama koje je Bosna i Hercegovina preuzela.\nZa više informacija stojimo Vam na raspolaganju i nadamo se Vašem skorom odgovoru.\nprava lgbt osobasarajevski otvoreni centarsoczajednicka komisija za ljudska prava PS BiH


KO SBB-a USK: Pitamo Sarajevo, Krajišnici ili migranti?\nU Bihaću je danas održana pres-konferencija KO SBB-a USK, na kojoj je glavna tema bila problematika vezana za migrantsku krizu nastalu na prostoru USK zbog nemara vlasti iz službenog Sarajeva.\nNa konferenciji, koja je održana u prostorijama SBB-a u Bihaću, prisutnim novinarima i TV ekipama obratili su se Azra Hadžić-Bećirspahić, zastupnica u Domu Parlamenta FBiH, Dinko Bećirspahić, vijećnik Gradskog vijeća Bihać, Meho Rekić, kao i Rifet Šakinović, član OO SBB-a Velika Kladuša, koji je iskoristio priliku da sve medije upozna sa situacijom nastalom u Velikoj Kladuši.\nKako je istaknuto na pres-konferenciji, očigledan je nemar i nezainteresiranost vlasti iz Sarajeva za funkcionalnu, mirnu i stabilnu Krajinu. Kako nam je u razgovoru istakla Azra Hadžić-Bećirspahić, novac i sredstva Evropske unije pristižu u Sarajevo, koje nema izražen problem s migrantima, ali u isto vrijeme negira i mirno posmatra krizu nastalu u Krajini, pitamo se gdje će i u čijem džepu taj novac završiti, iako bi trebao biti usmjeren za rješavanje gorućeg problema u zemlji.\nGrad Bihać i općina Velika Kladuša kao najugroženija mjesta USK suočeni su sa svakodnevnim prilivom migranata, unatoč obećanjima domaćih vlasti da će se kontrole i nadzor nad prijevoznicima koji saobraćaju na liniji Sarajevo - Bihać svakodnevno vršiti.\nKako su istakli u zajedničkoj izjavi, jedino što smo dobili iz Sarajeva u posljednjih 20 godina jesu migranti, ali ovaj put Krajina neće i ne želi mirno posmatrati destabiliziranje i uništavanje.\nUkoliko se situacija nastavi odvijati na ovakav način i ukoliko konačno ne dođe do konkretnih rješenja, tražit ćemo referendum o izjašnjavanju, poručeno je na pres-konferenciji.\nUSK Azra Hadžić Bećispahić\nU USK traže besplatne kontinuirane mjerače šećera i inzulinske pumpe


Lavrov: Sankcije protiv Severnog toka2 primer zapadnih akcija – Krstarica\nLavrov: Sankcije protiv Severnog toka2 primer zapadnih akcija\nTanjug 23. novembra 2021. 12:41\nMOSKVA – Sankcije protiv gasovoda „Severni tok 2“ su očigledan primer jednostranih i politički motivisanih ograničenja od strane zapadnih zemalja, izjavio je danas ruski ministar spoljnih poslova Sergej Lavrov.\n„Već dugi niz godina je jasno da jedan broj zapadnih država, odnosno većina zapadnih država, predvođene Amerikancima, koriste politički motivisana, jednostrana ograničenja, koja su uvode za sve, i sa ili bez razloga, kako kažu. I naravno očigledan primer toga je ono što rade sa Severnim tokom 2“, izjavio je Lavrov na jednom forumu u organizaciji Ruske unije industrijalaca i preduzetnika, a prenosi ruska agencija TAS S.\nPortparol Kremlja Dmitrij Peskov je nešto ranije izjavio da su nove američke sankcije protiv Severnog toka 2 nezakonite i pogrešne, posebno u kontekstu pokušaja uspostavljanja ranije obustavljenog dijaloga između dve zemlje.\n„Smatramo to nezakonitim, pogrešnim, posebno u kontekstu napornih pokušaja da se pokrene ranije obustavljeni dijalog“, izjavio je Peskov.\nAmbasador Rusije u SAD Anatolij Antonov je poručio da su pokušaji Vašingtona da sa Moskvom, putem sankcija, održi dijalog, neprihvatljivi i da se time narušava međunarodno pravo.\n„Američka administracija, i republikanci i demokrate, pokušavaju da zakomplikuju rusko-evropsku energetsku saradnju već nekoliko\ngodina. U početku je Vašington želeo da poremeti završetak\ngasovoda, ali neuspešno jer je gasovod položen i spreman je za puštanje u rad“, izjavio je Antonov.\nKako dodaje, SAD sada pokušavaju da odlože njegovo puštanje u rad, dok istovremeno pozivaju Rusiju da poveća isporuke energenata Evropi da bi se umanjile posledice energetske krize.


Vesti online / Vesti / Srbija / Počela sednica RIK-a: Na dnevnom redu uvid u materijal iz Novog Pazara\nGlasački listići iz Novog Pazara - Biračka mesta "Vuk Karadžić" i "Mur" (Foto: Tanjug)\nMogućnost uvida u izborni materijal sa tih biračkih mesta zatražio je danas izabrani predsednik i lider SNS Aleksandar Vučić, nakon saopštenja iz izbornog štaba predsedničkog kandidata Saše Janković da je, prema zapisnicima sa ta dva biračka mesta, Vučič dobio 543 glasa, odnosno 250 glasova više nego što ih ima.\nVučić je na izborima za predsednika Srbije 2. aprila, prema poslednjim podacima RIK, osvojio 55,06 odsto glasova a Saša Janković 16,37 odsto.\nRepublička izborna komisija (RIK) donela je odluku da se danas pred medijima otvore džakovi na dva biračka mesta u Novom Pazaru.\n* IPSOS: Vučić 55,1%, Janković 16,2%, Beli 9,4%, Jeremić 5,7%\n* RIK: Na osnovu 91,23% obrađenih biračkih mesta, Vučić predsednik Srbije!\n* Ujedinjenje: Studenti Novog Sada i Subotice u borbi "protiv diktature"\nZa tu odluku glasalo je 16 članova RIK-a, niko nije bilo protiv, ni uzdržanih, a predstavnici opozicije nisu glasali, jer im, kako su naveli, nije dostavljen predlog odluke, pa ne mogu da se izjasne.\nDimitrijević: RIK je radio po zakonu\nPredsednik RIK Vladimir Dimitrijević je predložio da se na dnevni red stavi donošenje "odluke o vršenju uvida u izborni materijal sa biračkih mesta broj 27 i 85 u gradu Novom Pazaru", zbog, kako je istakao, optužbi, koje su iznete u javnost.\nOn je, na početku sednice, kojoj prisustvuje 25 od 28 članova RIK-a, naglasio da je neuobičajena tačka stavljena na dnevni red, jer su se u javnosti pojavile spekulacije i optužbe pojedinih kandidata da je RIK izvršila prekrajanje izbrone volje građana, odnosno krađu izbora.\n- RIK je na ovim izborima, kao i na svim prethodnim, radio na osnovu zakona, podzakonskih akata i uputstava - podvukao je on.\nDimitrijević je kazao da postoje optužbe da ima 800 glasova više od fizički prebrojanih glasova, ocenjujući da bi to bilo skandlozno.\nOvi zapisnici, kako podseća su, merodavni i na osnovu njih se vrši upis u statistiku.\n- Vrši se veliki pritisak na rad organa, kako RIK-a, tako i biračkih odbora. Zato je u predlog dnevnog reda uneta ova tačka - rekao je Dimitrijević.\nOn je istakao da, ako se utvrdi da je došlo do prekrajanja izborne volje na ovim izbornim mestima, zahteva kao predsednik RIK-a da se podnesu krivične prijeve.\nKazao je da, ako se potvrde iznesene tvrdnje, treba podneti krivične prijave protiv članova biračkih odbora i stvar rasvetli do kraja.\nIstovremeno je podsetio da se glasanje ponavlja na osam mesta, čime glasanje za predsednika Srbije nije završeno.\nPočelo prebrojavanje glasova sa dva biračka mesta\nRepublička izborna komisija u 13 sati započela je ponovno prebrojavanje glasačkih listića sa biračkih mesta broj 27 i 85 u Novom Pazaru.\nPrebrojavanje je počelo sa otvaranjem vreće sa glasačkog mesta 27.\nNa biračkom mestu broj 27 u Osnovnoj školi "Mur" pravo glasa na predsedničkim izborima imalo je 1.848 upisanih birača.\nGlasalo je, prema zapisniku 1. 250 birača, a upisano je 1. 241 važeći listića.\nNa biračkom mestu broj 85 u Osnovnoj školi "Vuk Karadžić" bilo je upisano u birački spisak 1.854, a glasalo je 1.193 birača.\nOsnovna škola Mur\nSRBIJA Opozicija napustila sednicu RIK-a


Kina: Bez informacija o potpredsedniku\nKinesko ministarstvo inostranih poslova saopštilo je da nema informacija o statusu potpredsednika Ši Djinpinga\nPortparol ministarstva inostranih poslova Hong Lei izjavio je to više od 10 dana otkako se potpredsednik Ši poslednji put pojavio u javnosti. Šijevo propuštanje više planiranih susreta sa posetiocima iz inostranstva podstaklo je nagadjanja o njegovom zdravstvenom stanju.Očekivalo se da će on kasnije ove godine postati sledeći predsednik Kine u okviru smene rukovodstva koja se obavljaju jednom u deset godina.\nŠi juče nije prisustvovao prethodno zakazanom susretu sa danskom premijerkom Hele Torning Šmit u Pekingu. Prošle nedelje otkazani su i njegovi susreti sa američkom državnom sekretarkom Hilari Klinton i premijerom Singapura Li Hsien Lungom.\nTakve nenajavljene promene neuobičajene su za kineske lidere, čiji se sastanci sa visokim stranim zvaničnicima običnno planiraju znatno ranije. To je dovelo do nagadjanja o stanju Šijevog zdravlja, a na kineskim socijalnim medijima najčešće se pominju njegovi mogući problemi sa ledjima i eventualna povreda tokom plivanja ili igranja fudbala.


Posmatrajući bruto iznos, Srbija se tako našla u grupi zemalja u kojoj je minimalac ispod 500 evra. U Mađarskoj je 487 evra, Rumuniji 466, Letoniji 430 evra bruto. Prema istim podacima, Crna Gora je sa svojih bruto 331 evro minimalne zarade na začelju liste, a manji minimalac imaju i u Bugarskoj (312 evra) i Albaniji..\nFoto: ec.europa.eu/eurostat / RAS Srbija\nMapa minimalnih zarada u Evropi prema Evrostatu\nPrema podacima Evrostata, u osam evropskih zemalja minimalna plata prelazi 1.000 evra. Luksemburg slede Irska s minimalnom platom od 1.656 evra, Holandija 1.636, Velika Britanija 1.599, Belgija 1.594, Nemačka 1.584, Francuska 1.539 i Španija sa 1.050 evra.\nPotom sledi 10 država u kojima je minimalna plata između 500 i 1.000 evra. Naime, minimalna plata u Sloveniji iznosi 941 evro, na Malti 777, Grčkoj 758, Portugalu 741, Poljskoj 611, Litvaniji 607, Estoniji 584, Slovačkoj 580, Češkoj 575 i u Hrvatskoj 546 evra.\nLuksemburg, inače, već godinama zauzima prvo mesto na listi evropskih zemalja prema visini minimalne plate. U ovoj maloj državi s oko 602.000 stanovnika, minimalna plata je 2015. godine iznosila 1.923 evra, a svake naredne godine je redovno rasla, dok je prošle godine prvi put premašila cifru od 2.000.\nInteresantan je i podatak da je minimalna plata u Luksemburgu u poslednjih pet godina porasla za 219 evra, što je više od trenutne minimalne plate u Albaniji koja iznosi 213 evra.\nPoređenja radi, minimalna federalna plata u Sjedinjenim američkim državama je u januaru iznosila 1.119 evra u januaru 2020.\nU Srbiji minimalac oporezovan za razliku od evropskih država\nDa je teško porediti minimalnu zaradu u Srbiji sa sistemom razvijenijih država Evrope, tvrdi Dragoljub Rajić iz Mreže za poslovnu podršku. Tamo se, kako kaže u razgovoru za "Blic Biznis", pre svega isplaćuje bruto zarada, a potom se zaposlenom na godišnjem nivou obračuna porez pa ga on plati, dok se kod nas isplaćuje neto zarada.\n"U celoj EU je minimalac zapravo jedna vrsta hitne mere koja nije redovna i nije u potpunosti oporezovana. Stopa poreza i doprinosa na minimalnu zaradu u tim državama je nula, jer se ta zarada smatra privremenom merom u firmama koje imaju finansijske teškoće, pa donose odluku da privremeno spuste zarade na minimum. Država se onda odriče poreza na zarade, ali obično pokriva zdravstveno osiguranje zaposlenog. Ukoliko se firma nakon godinu dana ne konsoliduje, ona mora da se zatvori ili otpusti ljude", objašnjava Rajić.\nU Srbiji je međutim, kako dodaje, minimalna zarada oduvek oporezovana.\n"Kod nas je minimalna zarada nešto što prima između 280 i 320 hiljada ljudi, što je nažalost pokazatelj da je stanje naše privrede loše. Kada između 15 i 18 odsto ljudi prima minimalac, to pokazuje da su firme siromašne i nemaju dobre finansijske rezultate pa ne mogu da plaćaju radnike više", kaže Rajić.\nIstiče da evropske zemlje imaju različite kriterijume, pa tako recimo u većini zemalja sistem bruto zarada podrazmeva brigu o tome da li je recimo zaposleni samohrani roditelj, da li plaća vrtić, da li supružnik radi i drugo, pa na osnovu toga ima poreska umanjenja.\nMinimalna zarada u Srbiji je ove godine povećana sa 155,3 na 172,5 dinara po satu. To je povećanje od 11,1 odsto u odnosu na prošlogodišnji minimalac, sa oko 27.000 dinara mesečno na nešto iznad 30.000.


Pomoćnik ministrice vanjskih poslova BiH, ambasador Almir Šahović, učestvovao putem video linka na ministarskoj konferenciji na temu digitalnog odgovora na pandemiju COVID 19\nPomoćnik ministrice vanjskih poslova BiH, ambasador Almir Šahović, učestvovao je 01.07.2020. godine putem video linka na ministarskoj konferenciji na temu digitalnog odgovora na pandemiju COVID 19.\nKonferenciju su inicirali Estonija i Singapur, sa ciljem razmjene mišljenja o najboljim načinima primjene inovativnih digitalnih rješenja u borbi protiv pandemije COVID 19 i njenih socio ekonomskih posljedica. Na konferenciji je uzelo učešća 62 zemlje članice UN-a, zamjenica generalnog sekretara UN-a Amina J. Mohammed, kao i predstavnici Međunarodne unije za telekomunikacije i Organizacije Smart Africa.\nU svom obraćanju, pomoćnik ministrice vanjskih poslova Almir Šahović se još jednom osvrnuo na trenutnu kriznu situaciju izazvanu pandemijom COVID 19, te naglasio potrebu uske saradnje na međunarodnom planu u cilju omogućavanja adekvatnog odgovora svih država.\nPomoćnik ministrice posebno istakao domene e obrazovanja, kao i uspostavu harmoniziranogsistema digitalnog praćenja kretanja epidemije.\nU tom smislu, podvukao je potrebu intenziviranja međunarodne multilateralne saradnje u cilju postizanja što veće harmonizacije digitalne i informatičke povezanosti na globalnom planu.


Najveći problemi taksi prevoza u Beogradu | Talas.rs\nFoto: Talas/Talasna dužina\nGost najnovije 10. epizode emisije Talasna dužina bio je Aleksandar Vučić, predsednik udruženja Car:Go. Voditelj i glavni urednik Talasa Miloš Nikolić razgovarao je sa Vučićem o funkcionisanju prevoza u Beogradu, Zakonu u prevozu putnika, kao i o položaju aktera na tržištu prevoza.\nUdruženje građana Car:Go krajem maja ove godine podnelo je inicijativu Ustavnom sudu za ocenu ustavnosti Zakona o prevozu putnika u drumskom saobraćaju koji je stupio na snagu u novembru prošle godine.\nGovoreći o ovom zakonu, Vučić je u Talasnoj dužini ocenio da je on neustavan i diskriminatoran budući da daje prednost određenim akterima na tržištu.\n„Glavna stvar jeste da se određuje maksimalan broj aktera na jednom tržištu. Dakle, fiksira se broj ponuđača usluge na jednom tržištu, i sa druge strane alternativi koja je do tada bila u obliku limo servisa se onemogućava i bitno ograničava dalji rad na tržištu“, istakao je Vučić i dodao da je to sprovedeno uvođenjem velikim brojem ograničavajućih faktora koji svaki limo operater treba da zadovolji.\nNeka od tih ograničenja, objasnio je, nalažu da vožnja mora da traje najmanje 3 sata, da je ograničena cenovnom kategorijom automobila, kao i da nije moguće zakazati vožnju telefonom ili na internetu, već je neophodno lično otići kod operatera.\n„I danas je nemoguće raditi pod tim uslovima u Beogradu, jedini koji po tom Zakonu mogu da prevoze građane u Beogradu su taksisti“, istakao je naš sagovornik u emisiji.\n„Taksisti u Beogradu duguju 247 miliona evra poreza“\nKada je reč o položaju taksista u Beogradu, Aleksandar Vučić smatra da su određena taksi udruženja svoje privilegije stekla „ucenjivanjem i pritiskanjem institucija“, „pretnjama nasiljem, zaustavljanjem grada, blokiranjem gradskih saobraćajnica“.\n„Prema zvaničnim informacijama, taksisti duguju 247 miliona evra poreza. Ono što je novina danas jeste da su sa Ministarstvom i čelnicima grada dogovorili 90 miliona evra subvencija za nove automobile“, naglasio je Vučić.\nOn je ocenio i da je posao taksista u Beogradu dodatno olakšan jer je „sve subvencionisano“ – „subvencionisani paušalni porezi i doprinosi i subvencionisana cena. Kad kažem subvencionisani, mislim da je prebačeno na teret na krajnjeg korisnika“, objasio je.\nNa pitanje kako je nastao dug od 247 miliona evra, Vučić odgovara da je deo tog duga nastao 1990ih tokom inflacije kada je većina taksista odbijala da plati godišnji porez i doprinose koji su, usled inflacije, iznosili 1 do 2 marke.\n„A drugi delovi, definitivno neredovnim servisiranjem poreskih obaveza. Taksisti su u dogovoru sa Ministarstvom i gradom sav taj ekstra trošak prebacili na krajnjeg korisnika. Država subvencioniše taksiste sa najnižim paušalnim proezom i doprinosom koji iznosi 12.000 dinara u Beogradu mesečno. 95% transakcija se dešava u kešu, država nema uvid koliko je stvarno bilo prometa po računu jednog taksiste. S jedne strane, građani plaćaju tu subvenciju, a sa druge strane ograničavanjem tržišta i nameštanjem monoposlske tj. kartelske cene koja je više od tržišne, prebacuje se trošak njihovog nerada na krajnjeg korisnika“, izjavio je Vučić i dodao da su taksisti učestvovali u donošenju zakona.\nOgraničenje broja taksija u Beogradu\nNa nivou grada Beograda postoje regulacije koje ograničavaju broj vozila i određuju minimalnu cenu usluge prevoza. Kako stručnjaci znaju kolika ova ograničenja treba da budu?\n„Došlo je do toga da Mašinski fakultet iz Novog Sada kaže da je Beogradu potrebno 5.000 vozila. Onda su to uneli u odluku grada gde odluka o taksi prevozu kaže da je 5.000 vozila dovoljno za Beograd. Ono što je poenta jeste da se taj broj nije menjao – 5.000 stoji kao odluka grada, broj taksista legalnih je nekim čudom porastao na 6.700 i toliko ih ima u Beogradu već duže vreme“, objašnjava Vučić.\nKako kaže, broj turista u Beogradu je samo u poslednjoj godini porastao sa 300.000 na preko milion, ali to nije uticalo na povećanje broja taksi prevoznika.\n„Tržište nije isto za sve, postoje povlašćeni akteri i to je ono što smo predali (Ustavnom) sudu.\nKartel su organizovala određena taksi udruženja udružujući se sa gradom i vršeći pritisak na Ministarstvo“, zaključuje Vučić i naglašava da je fiksirana cena usluge koja odgovara i gradu i taksistima.\nPogledajte celu epizodu Talasne dužine sa Aleksandrom Vučićem:\nTAGS: Beograd CarGo prevoz taksi turizam


Šta pokušava Mogerinijeva? - BIGportal.ba\nŠta pokušava Mogerinijeva?\n16 Avgusta, 2019 16 Avgusta, 2019 089\nOdlazeća šefica diplomatije EU Federika Mogerini pozvala je i predstavnike Prištine na sastanak ministara spoljnih poslova EU i zemalja kandidata u Helsinkiju.\nTo su prenele Večernje novosti, koje navode da Mogerini na taj način hoće da svom nasledniku, Špancu Žozepu Borelu, da nametne da lista učesnika budućih sastanaka ovog formata uključuje i prištinske političare.\nTe sastanke, koji se održavaju na svakih šest meseci, organizuje predsedavajući EU, ali formalno šef diplomatije, u ovom slučaju Mogerinijeva, upućuje pozive.\nIzvori Večernjih novosti tvrde da je Mogerini u sredu iznenada odlučila da pozivnicu pošalje i predstavnicima Prištine, odnosno šefu diplomatije takozvanog Kosova Bedžetu Pacoliju, uprkos, kako navode, protivljenju zvaničnog Madrida i činjenici da niko od zemalja to nije tražio.\nTi sastanci se održavaju u formatu u kojem je ispred učesnika navedeno samo ime i prezime, bez državnih obeležja, ali je stav Beograda da zvaničnicima Prištine nikako nije tu mesto.\nMinistar spoljnih poslova Srbije Ivica Dačić rekao je da će se sa predsednikom Aleksandrom Vučićem konsultovati da li Srbija da učestvuje na narednom sastanku ministara spoljnih poslova zemalja članica EU i kandidata u Finskoj.\n“Odlazeća visoka predstavnica u poslednji čas je promenila ceo koncept, pa će na sastanku biti i “zemlje partneri”. To čini na kraju mandata, samo da bi predstavnici Prištine mogli da učestvuju”, naveo je Dačić.\nVlado Georgiev održao lekciju Ministarstvu kulture Crne Gore\n“Još jedna država povukla priznanje Kosova”\nEvra: Seksualno sam zlostavljan sa 13 godina


- Igramo sa ekipom koja je posle Crvene Zvezde bez sumnje najbolja ekipa u Srbiji. Partizan je jedna dobra ekipa sa jednim jako dobrim i stabilnim trenerom koji je uspeo da sprovede svoje ideje što se i pokazalo kao dobro. Partizan je ekipa koja se dosta stabilizovala i mnogo bolje izgleda nego u prvom delu prvenstva i evo sada ima dobar niz pobeda za redom. Sve ovo ukazuje da nas čeka jedna jako, jako teška utakmica u nedelju, rekao je šef stručnog štaba Radnika.\n- Mi smo u dobroj formi i učinićemo sve da napravimo pozitivan rezultat. Sigurno je da će oni biti dominantniji, ali opet kažem da i mi imamo određeni kvalitet i pokušaćemo da to iskoristimo i pokušaćemo da ih ugrozimo.\nDeset pobeda u Superligi nanizao je Partizan, i nema nameru da stane ni danas (13.00), kada mu u goste dolazi Radnik iz Surdulice. Kvota na crno-bele je 1,10, a na Sigurnu pobedu (trijumf bez primljenog gola) 1,55. fPogledajte sve kvote kladionice MOZZART za Partizan - Radnik.


Nina Kraviz, I Hate Models i Dax J stižu na No Sleep Festival u Beogradu\nPosle tri istorijska nastupa u finalu Exita, kao i nebrojenih hedlajnerskih setova na gotovo svim vodećim festivalima sveta, Nina Kraviz vraća se u Beograd koji odlično pamti po svojim najranijim koracima na svetskoj sceni i prvim međunarodnim nastupima van rodne Rusije. Nina se vraća u trenutku kad cela svetska javnost prati svaki njen korak sa dosad nezabeleženom pažnjom, dok njena nova muzika ove godine neprestano stiže kroz remikse koji pomeraju žanrovske granice. Istovremeno, njena veoma jedinstvena izdavačka kuća “trip” upravo je proslavila svoje 20. izdanje, kompilacijski album sastavljen od najčistijeg esida, industrijskog tehna, pa čak i gabe. Neumorno skačuči od železničkih stanica do aerodroma, od najvećih pozornica do najmanjih prodavnica ploča, nastupajući rame uz rame sa najvećim zvezdama među kojima je i sama danas, i gurajući uz sebe neke od najneafirmisanijih talenata, Nina je ostala fundamentalno nezavisna. Nasuprot uvreženom mišljenju, sve ove godine je aktivna na sceni bez raznih menadžera koji bi joj vodili karijeru i igrali na takozvane “zicere” i umesto toga okuplja kreativce sa svih strana, pomažući mnogima da zasluženo budu obasjani istim onim svetlom koje nju danas svuda prati. Uz titulu najboljeg svetskog DJ-a za 2017. godinu, Nina Kraviz i dalje sa istom strašću čuva izvorni andergraund duh elektronskog pokreta i krči put novoj generaciji hedlajnera.


Ambasador Bosne i Hercegovine za Mađarsku (nerezidentno pokriva Ukrajinu) Aleksandar Dragičević predao akreditivna pisma predsjedniku Ukrajine Petru Porošenku / Saopštenja / Počasni konzulat Bosnе i Hercegovinе u Ukrajini\nAmbasador Bosne i Hercegovine za Mađarsku (nerezidentno pokriva Ukrajinu) Aleksandar Dragičević predao akreditivna pisma predsjedniku Ukrajine Petru Porošenku\nAmbasador Bosne i Hercegovine za Ukrajinu sa sjedištem u Budimpešti Aleksandar Dragičević predao je 20. decembra 2016. godine akreditivna pisma predsjedniku Ukrajine Petru Porošenku.\nNakon ceremonije predaje akreditivnih pisama, ambasador Dragičević je održao sastanak sa predsjednikom Porošenkom, u prisustvu ministra vanjskih poslova Ukrajine Pavla Klimkina i zamjenika ministra vanjskih poslova Vadima Prištajka, na kome je razgovarano o odnosima dvije zemlјe.\nAmbasador Dragičević je u svom obraćanju istakao važnost dobrih međusobnih bilateralnih odnosa i potrebu bolјeg razvoja političkih, ekonomskih i privrednih odnosa.\nAmbasador Dragičević je naglasio da je njegova dužnost da štiti interese svoje zemlјe i njenih građana, ali da će u isto vrijeme nastojati da bude dobar tumač interesa Ukrajine u Bosni i Hercegovini. Takođe se zahvalio predsjedniku Porošenku na dobrodošlici i povjerenju sa kojim je primlјen.\nPredsjednik Porošenko je pozvao Bosnu i Hercegovinu da aktivno podržava Ukrajinu u međunarodnim organizacijama u borbi za obnavljanje teritorijalnog integriteta, povređenog ruskom agresijom. Na kraju razgovora je poželio ambasadoru Dragičeviću uspjeh u njegovom radu i uputio zvanični poziv Predsjedništvu Bosne i Hercegovine da posjeti Ukrajinu. Ambasador Dragičević se zahvalio na pozivu i naveo da će poziv biti prenesen Predsjedništvu BiH.\nGlavna / Saopštenja / 2016 / 12 / Ambasador Bosne i Hercegovine za Mađarsku (nerezidentno pokriva Ukrajinu) Aleksandar Dragičević predao akreditivna pisma predsjedniku Ukrajine Petru Porošenku


Popularno - škola engleskog za bebe od tri meseca! | Osnovne škole\nPopularno – škola engleskog za bebe od tri meseca!\nKoliko je deci potrebno sna? 13/06\nNaučno dokazani saveti za bolje učenje 05/03\nOd septembra “Osnovi bezbednosti dece” – novi predmet u školama 26/06\nPoznato je da deca u najranojem periodu života imaju sposobnost da najviše nauče i da najbrže usvoje sve što im se novo događa u životu.\nUpravo sa ciljem da što bolje nauče i strani jezik roditelji svoju decu upisuju u škole stranog, odnosno uglavnom engleskog jezika već sa tri meseca.\nKako u svetu ovo nije novina, tako je sve više škola stranih jezika za bebe i u Srbiji. Ali kada bi najranije trebalo da deca počnu da uče strani jezik?\nIako je sigurno da će brže i bolje strani jezik naučiti ako krenu ranije da ga uče, logopedi upozoravaju da na taj način može doći do problema u usvajanju maternjeg jezika kod dece.\nIpak – predavači tvrde da bi trebalo da deca što pre počnu da uče engleski i da je to način da postanu poliglote, što roditelji uglavnom podržavaju.\nDeca uzrasta od tri meseca još uvek ni ne hodaju, niti pričaju, ali u ovim školama počinju da uče strani jezik kroz igru i pesmu, što im je u tom periodu najzanimljivije.\nUsvajanje maternjeg i učenje stranog jezika\nDeca matergnji jezik usvajaju spontano do sedme godine nakon čega počinju da uče različita pravila u školi. Ukoliko dete ranije počne da uči još jedan jezik velika je verovatnoća da će i taj jezik uspešno usvojiti i početi da ga koristi (gotovo) jednako kao i maternji.\nIpak – dvojezičnost ne nastaje tako što se dete u najranijem periodu veštački stavlja u situaciju u kojoj se govori neki strani jezik. Dvojezičnost kod dece nastaje kada roditelji pričaju različite jezike, odnosno kada imaju različite maternje jezike.\nPreporučuje se da deca počnu da uče strani jezik nakon treće godine – kada već usvoje maternji jezik kako ne bi došlo do poteškoća prilikom učenja oba jezika, a potencijalno i govornih mana, mešanja reči i problema prilikom pravilnog izgovaranja određenih reči.


Mali:Građani će odlučivati šta će se graditi - Studio B\nMali:Građani će odlučivati šta će se graditi\nMali:Građani će odlučivati šta će se graditi Tanjug\nBeogradBeograd Pocetna 05. 12. 2017. 12:13:46\nGradonačelnik Beograda Siniša Mali predstavio je novi projekat Grada „Da se radi i gradi po tvom!“, koji ima za cilj da Beograđanima pruži mogućnost da učestvuju u procesu odlučivanja o tome kako žele da njihov grad i njihove opštine izgledaju u budućnosti.\nPrema njegovim rečim grad je izvođio 200 miliona dinara za taj projekat, a svaka opština, koja je deo projekta, a ima ih 16 od 17, će izvojiti po 10 miliona dinara.\n„Sve te ideje ćemo staviti na beogradski portaol i dati mogućnost da građani glasaju. Ideje koje budu imale najviše glasova sprovešćemo u delo“, najavio je Mali.\n„Pretpostavljam da je gospodin Šapić imao nešto važnije od toga da omogući da se glas građana čuje. Međutim mi ćemo kao grad izvoditi novac za Novi Beograd i daćemo mogućnsot da građani i te opštine odlučuju o projektima“, najavio je on.


Delibašiću i ostalim optuženima (koji su za razliku od njega ukinutom presudom bili osuđeni na višedecenijske kazne zatvora) treba sutra da počne pred Specijalnim sudom u Beogradu.\nNakon ukidanja oslobađajuće presude iz aprila ove godine (kada mu je ukinut pritvor), na zahtev Tužilaštva za organizovnai kriminal, Specijalni sud je 14. decembra Delibašiću ponovo odredio pritvor do 60 dana, a dan kasnije je uhapšen.\nApelacioni sud je odbio žalbe i 26. decembra potvrdio rešenje o pritvoru za Delibašića koji mu je određen zbog opasnosti od bekstva i osobitih okolosti koje ukazuju da će ponoviti krivično delo.\nPored Delibašića suđenje će biti ponovljeno i četvorici okrivljenih koji su bili osuđeni na kazne od 10 do 35 godina zatvora zbog ovih ubistava, kao i Goranu Bojaniću koji je bio oslobođen optužbi da je bio pripadnik organizovane kriminalne grupe ubijenog Branislava Šaranovića i Delibašića.\nSaša Cvetanović i Ratko Koljenšić optuženi su za ubistvo Nikole Bojovića, a Miloš Vojinović i Slaviša Novaković za ubistvo Miloša Vidakovića.\nMiloš Vojnović je tokom prvog suđenja priznao ubistvo Vidakovića i zaključio sporazumom sa Tužilaštvom za organizovani kriminal koji je prihvatio sud, a prema kome u zamenu za priznanje ubistva i svedočenje u procesu treba da bude osuđen na minimalnu kaznu zatvora za krivično delo teško ubistvo - od 10 i po godina.\nŠaranović je zajedno s Delibašićem, kako sumnja tužilaštvo, iz osvete naložio ubistvo Nikole Bojovića, jer je smatrao da je po nalogu Luke Bojovića ubijen njegov brat Branislav aranović 2009. godine u Beogradu.\nSvi optuženi su negirali učeće u organizovanoj kriminalnoj grupi i povezanost sa ubistvima, izuzev Miloša Vojinovića koji je priznao da je on ubio Vidakovića.\nLuka Bojović je u panskom zatvoru od februara 2012. godine, gde izdrava kaznu od 18 godina zbog nezakonitog arsenala oruja koje je kod njega pronađeno u Valensiji.\nKoljenić je u Crnoj Gori i brani se sa slobode. Ta drava vodi svoju istragu povodom ovih ubistava, poto nije Srbiji izručila Koljenšića i aranovića.\nDelibašić je 2016. godine, nakon višegodišnjeg suđenja, zbog nedostatka dokaza pravosnažno oslobođen optubi da je učestvovao u pljacki zalatare "Izrael dajmond centar", u Kolarčevoj ulici u Beogradu 2008. godine.


MIP Rusije: Nedopustiva demonizacija srpskog naroda u BiH 0 Podijeli Podijeli na facebook Podijeli na twitter Podijeli na viber Pošalji na mail\n25.10.2021. / 22:04\nRusija smatra nedopustivim i očiglednim antidejtonski karakter politike demonizacije srpskog naroda u BiH, koju uporno sprovode određene snage u okviru BiH, kao i iz inostranstva, saopšteno je iz ruskog Ministarstva inostranih poslova.\n"Nova spirala međunacionalne napetosti u zemlji, izazvana neodgovornim postupcima bivšeg visokog predstavnika Valentina Incka, dobija razmjere bez presedana, stvara potencijalnu prijetnju stabilnosti i bezbjednosti u BiH i na cijelom Balkanu", navodi se u komentaru koji je objavljen na sajtu MIP-a Ruske Federacije.\nU saopštenju ruskog MIP-a izražava se zabrinutost nepovoljnim trendom razvoja unutarpolitičke situacije u BiH i poziva da se hitno prekine destruktivno miješanje u unutrašnje stvari suverene BiH, prenosi "Sputnjik".\n"Želja da se iskoristi mehanizam Upravnog odbora Savjeta za sprovođenje mira za rješavanje pitanja koja se ne tiču Dejtona nanosi očiglednu štetu ovoj višestranoj instituciji koja je u posljednje vrijeme bila u značajnom stepenu diskreditovna kršenjima prakse konsenzusa u toj djelatnosti", dodaje u saopštenju MIP-a Rusije.


Ponovo obustavljen saobraćaj u Babajićima – Radio Feral\nAktuelno KALESIJA Putevi TUZLANSKI KANTON\n16/12/2014 Mirza Musanovic\t0 Comments\nZbog novnog pokretanja klizišta na dijelu magistralnog puta M4 Tuzla – Kalesija, u naselju Babajići, ponovno je u potpunosti prekinuta putna komunikacija prema Tuzli. Policija reguliše saobraćaj te vozila preusmjerava preko Dubrava ka Tuzli ili preko Seljublja.\nPodsjećamo, saobraćaj je u petak i subotu bio potpuno obustavljen na ovoj dionici puta. Međutim, nakon djelimične sanacije puta i nasipanja dodatne količine posipnog materijala omogućen je privremeni prolaz za putničke automobile, ali na vlastitu odgovornost. Ipak, danas je došlo do ponovnog pokretanja klizišta zbog čega je saobraćaj opet u potpunosti obustavljen.\nJoš nema zvaničnih informacija o tome kada bi se pristupilo zahtjevnijoj sanaciji klizišta i osposobljenju za saobraćaj magistralnog puta u Babajićima.\nPrema nezvaničnim informacijama, sredstva za sanaciju klizišta su obezbijeđena, a radovi su trebali započeti u septembru ove godine. Međutim, problem predstavljaju neriješeni imovinski odnosi zbog čega je i dalje neizvjesno kada bi se i u kojem obimu moglo pristupiti sanaciji klizišta i osposobljavanju putne komunikacije Tuzla – Kalesija u naselju Babajići.\n← Mehmed Baždarević održao sastanak sa predstavnicima NS BiH\nEU planira podržati reforme u BiH u iznosu od 165.8 miliona eura →\nBosna dočekuje Lokomotivu, Sloga će ugostiti Orahovicu\nStrah od tužbi zbog ‘bijelog hljeba’\nPoznata imena ministara u novoj Vladi TK\n28/02/2022 28/02/2022 Mirsad Zulic\t0


Prehrambena industrija Srpski\nRegionalni razvoj Podrška investitorima Podrška izvozu O Srbiji O nama Publikacije Vesti Događaji Prehrambena industrija\nSrbija je svetski lider u izvozu smrznutih malina sa 236,5 miliona evra vrednim izvozom u 2014. godini, i prva na svetu po proizvodnji malina u 2015. godini;\nPreko 6,12 miliona ha poljoprivrednog zemljišta, od čega je 60% obradivo;\nKao jedan od najatraktivnijih industrija, od 2001. godine privukla više od 13,1 % SDI.\nJedna od industrija koja beleži trgovinski suficit.\nSrbija ima idealne prirodne uslove za gajenje useva, voća i povrća. Zemljište je i dalje jedno od najčistijih u Evropi, a najveći deo voća se uzgaja u savršenim uslovima; ručno je brano, pažljivo čuvano i upakovano sa ciljem postizanja i očuvanja najvišeg mogućeg kvaliteta i jedinstven ukus. Različiti klimatski uslovi i obilni zemljišni resursi u Srbiji stvorili su jedinstvenu priliku za razvoj primarne proizvodnje povrća.\nOdličan sirovinska baza, mreža sporazuma o slobodnoj trgovini, kao i duga tradicija proizvodnje hrane visokog kvaliteta i jakih regionalnih brendova su ključni razlozi dolaska svetski poznatih međunarodnih kompanija u Srbiju. Kao što je već navedeno, prehrambena industrija je privukla značajne strane direktne investicije, bilo da je reč o vrednosti ili o broju projekata.\nPored odličnih sirovina i uslova za proizvodnju zdrave hrane visokog kvaliteta, investitori se mogu osloniti i na međunarodno priznate institute u Srbiji. Istraživanje se uglavnom fokusira na tehnološki naprednu proizvodnju koja dovodi do semena i biljne proizvodnje visokog kvaliteta, po svim ekološkim standardima. Osim toga, srpski zakon zabranjuje proizvodnju i uvoz genetski modifikovane (GMO) hrane i semena.\nHrana proizvedena u Srbiji je prisutna širom sveta, od Japana do SAD, i prodaje se pod srpskim brendovima u najvećim svetskim lancima supermarketa poput Tesco, Lidl, Asda, Spar, Carrefour, Metro, Idea, Leader price, Kopeika , i Rewe. U 2014. Srbija je izvezla poljoprivrednih proizvoda u vrednosti od 2,34 miliona evra, što je za 10% više nego u istom periodu prošle godine, i čini je jednim od retkih industrija koje beleže trgovinski suficit (preko milijarde evra). Međunarodni kupci imaju konstantno rastuću potražnju za srpskim tartufima, malinama, jabukama, kukuruzom, sokovima, koncentratima, pireima, džemovima, zamrznutim i sušenim voćem, i ostalim prvoklasnim proizvodima.


Ban Ki Mun pozvao na obnavljanje pregovora o Siriji - 04.10.2016, Sputnik Srbija\nGeneralni sekretar UN Ban Ki Mun pozvao je SAD i Rusiju da nastave pregovore o Siriji. 04.10.2016, Sputnik Srbija\nvesti, svet, ban ki mun, un\n„Video sam vesti da su SAD i Rusija prekinule svoj dijalog. Iz Strazbura ću otići u Brisel na konferenciju o Avganistanu u okviru koje ću moći da se sastanem sa američkim državnim sekretarem Kerijem i nekim visokim ruskim zvaničnicima, kao i zvaničnicima Evropske unije. Snažno ih ohrabrujem da nastave pregovore“, rekao je Ban.\nZvanični predstavnik Stejt departmenta Džon Kirbi je 3. oktobra saopštio da Vašington prekida „bilateralne kanale“ komunikacije sa Moskvom o Siriji.


KAD SE SOLIDARIŠU VLADA I SUDSKI SAVJET: Zastrašivanje građana da ne tuže državu – Monitor\nNa spisku onih koji su tužili državu Crnu Goru, prema Informaciji o sudskim postupcima u kojima postupa Zaštitnik imovinsko-pravnih interesa, koju je nedavno usvojila Vlada Crne Gore, nalazi se, pod rednim brojem 171, i bivši advokat Budislav Minić, a sada koordinator Udruženja za zaštitu i promociju prava i sloboda građanina Pravozastupnik. To je bio i povod da sa njim razgovaramo o aktuelnim optužbama izvršne na račun sudske vlasti. Minić je naveo nekoliko ilustrativnih primjera iz sopstvenog iskustva ,,prekomjernog parničenja”, kako maratonske sudske procese nazva Sudski savjet.\nTri stranke iz Vojvodine utužene su pred crnogorskim sudovima jer su, u namjeri da izigraju Minića kao njihovog advokata, odbile da mu plate višegodišnje zastupanje u 14 sudskih postupaka – dva kod Osnovnog suda u Kolašinu, šest kod Osnovnog suda u Bijelom Polju i šest kod Evropskog suda za ljudska prava. Sudovi su odbili da primijene i Zakon o obligacionim odnosima i sudsku praksu Vrhovnog suda Crne Gore, koja je obavezna za ovu vrstu sporova. Odbili su mu čak i zahtjev da se utvrdi njegovo zakonsko pravo i obaveza zastupanih da mu isplate naknade za nesporno zastupanje pred sudovima!\n,,Sudovi su se u spornim predmetima rukovodili vanpravnim razlozima zbog mog aktivnog javnog angažovanja na uspostavljanju vladavine prava kroz oslobađanje sudova od politizacije i jačanja pritiska izvršne vlasti na sudstvo”, objašnjava Minić.\nU postupcima protiv države za naknadu štete, koju je pretrpio usljed nepravilnosti i nezakonitosti u radu sudova, htio je da, na osnovu svog iskustva u nekoliko desetina predmeta pred Evropskim sudom za ljudska prava u Strazburu, pruži priliku državi za poravnanje, bez dodatnih troškova za državu. Međutim, predsjednik Višeg suda u Bijelom Polju predlaže da se tužba odbije jer su ,,primijenjene odredbe materijalnog prava koje regulišu spornu oblast” iako je očigledno iz sudskih odluka i spisa predmeta da nije primijenjena ni jedna odredba!\nU ovom postupku, jednom od šest koje Minić vodi kod Osnovnog suda u Podgorici, održano je sedam ročišta za glavnu raspravu. Posljednje 20. marta. Tim povodom Minić kaže:\n,,Dominacija izvršne vlasti nad drugim dvjema granama vlasti manifestovala se tokom ovog postupka prvo u vidu prošlogodišnjih izmjena Zakona o parničnom postupku, čime su u toku njegovog trajanja promijenjena pravila ovog sudskog postupka u korist tužene države, a na moju štetu kao tužioca. Kulminacija pritiska izvršne vlasti na sudstvo sa direktnim uticajem na ovaj postupak ogleda se u nedavnim saopštenjima Vlade i Sudskog savjeta. To je eskaliralo objavljivanjem spiska sa imenima ‘državi nelojalnih’ državnih službenika i sudija koji su, ostvarivši svoja prava iz radnog odnosa u sudskim postupcima protiv države, ‘oslabili državne finansije’ tako što su ‘oslabili budžet’ za preko šest miliona eura koje je država izgubila samo u posljednjem kvartalu prošle godine. Jasna poruka je javno odaslata sudovima da su pokazali ‘nelojalnost državi’ kako kroz aktivno legitimisane sudije u sporovima protiv države tako i kroz dosuđene naknade štete i parnične troškove”.\nNeograničena moć izvršne vlasti i odsustvo samokontrole Vlade ogleda se u činjenici da sam, kaže Minić, iako penzioner, poimenično prozvan od strane Vlade pod rednim brojem 171 na spisku ,,nelojalnih državnih službenika i sudija” zbog još dva ovakva postupka koja sam pokrenuo pred tim sudom.\n,,Zbog neizdrživog pritiska i izazivanja straha kod ,,nelojalnih sudija” i zbog podlijeganja Sudskog savjeta ovom pritisku Vlade – moja očekivanja od postupaka pred domaćim sudovima nijesu pozitivna. Stvoreni ambijent iziskuje dodatnu hrabrost i integritet sudija da odole prijetnjama i pritisku izvršne vlasti da bi po savjesti, pravilima struke i po odredbama Ustava, zakona i Evropske konvencije o ljudskim pravima i osnovnim slobodama sudili i presudili u postupcima protiv države”, kaže Minić.\nZbog toga mu nije ništa preostalo nego da se obrati Evropskom sudu za ljudska prava.\n,,Nema odgovornosti u vrhu vlasti i njenim rukovodećim kadrom za višegodišnje štete uzrokovane dugim i skupim postupcima niti sankcionisanja zbog kršenja prava i sloboda građana”, zaključuje Minić.\nJedan ,,nelojalni” policajac, kaže Minić, vodi tri postupka protiv države. U jednom, iako je po rasporedu i nalogu iz vrha Uprave policije upućen na dvonedljeljnu ispomoć iz Kolašina u Budvu, sud mu pod pritiskom izvršne vlasti odbija zahtjev za naknadu po osnovu rada – ,,jer nije dokazao da je u tom periodu službeno putovao i boravio u Budvi”, a Uprava policije posjeduje ali krije sve naredbe, rasporede i izvještaje o njegovom službenom boravku i obavljenim zadacima!\nKod Uprave za nekretnine Crne Gore čak od 1997. godine traje postupak u kojem se decenijama odvijaju najgrublje nezakonitosti od strane rukovodilaca i službenika uz sumnju na korupciju, kaže Minić.\nDvije oštećene stranke su u međuvremenu preminule, sve disciplinske i krivične prijave kao i prijave upravnoj inspekciji nisu dale rezultat, pa ,,nelojalni” i oštećeni građani vode nekoliko sudskih postupaka protiv države za naknadu štete zbog nezakonitosti u radu Područne jedinice Kolašin.\nU Upravi za nekretnine Crne Gore još od 1999. godine rješava se prigovor vlasnika nekretnina, koji je kao i njegov nasljednik u međuvremenu umro. Upravni postupak i dalje vode njihovi zakonski nasljednici, a pokrenuli su i sudske postupke za naknadu štete zbog nezakonitosti u radu Područne jedinice Kolašin.\n,,Ova ofanziva ima cilj sužavanje već suženih mogućnosti građaninu za pristup sudu, naročito u sporovima protiv države tj. izvršne vlasti, prvenstveno kroz novi set izmjena zakona, finansijsko opterećenje materijalno iscrpljenih građana radi odvraćanja od sudskih postupaka protiv države i, u konačnom, zastrašivanje i pritisak na sudove i sudske vještake da sudskim postupcima favorizuju državu na štetu građana. Posebno u situaciji, koja se redovno previđa, da je i Evropski sud za ljudska prava u Strazburu ustanovio novčani limit za vrijednost spora ispod kojeg taj sud više ne razmatra predstavke građana. U tom prostoru povrede prava i sloboda crnogorski građanin nema šanse na uspjeh pred domaćim sudovima”, kategoričan je Minić.\nZato je sve više onih koji pravdu traže u Strazburu.


Organizacija stručnih skupova, putovanja na kongrese, sajmove...\nOrganizujemo stručne skupove, team building-e, poslovna putovanja...\n...putovanja na najrazličitije kongrese, sajmove...\nDugi niz godina uspešno organizujemo stručne skupove, team building-e, poslovna putovanja, kao i putovanja na najrazličitije kongrese, sajmove i slične događaje, kako u Srbiji tako i širom sveta. Firmama i pojedincima nudimo usluge celokupne organizacije: prevoz, smeštaj, transfere, registracije.\nUkoliko želite da prisustvujete određenom kongresu, sajmu ili bilo kom stručnom skupu, mi ćemo sve organizovati za vas, bez obzira na broj putnika i sve u skladu sa vašim zahtevima i planiranim budžetom.\nMožemo se pohvaliti da sarađujemo sa velikim brojem uspešnh firmi za koje smo u potpunosti organizovali prisustvo na bitnim događajima i skupovima. Izdvojili bismo da smo uspešno organizovali odlaske na mnoge kongrese medicinskih udruženja kao što su: EADV, ESC, EURETINA, ECTRIMS, EASL, ETA, ECCO, SIU, ESHRE, ASCO, EAN, ESMO, ESR, CIRSE, ESGAR, ESOC…\nUkoliko želite da vam na profesionalan način organizujemo posetu nekom kongresu, sajmu ili određeno stručno putovanje, možete nas kontaktirati na broj telefona 011 334 - 0811 / 011 334 – 1051 ili slanjem upita na mail adresu individualno@filiptravel.rs


plata za život - SOLIDARNOST\nby\tmellon 2022-03-07\nPredstavljamo vam program "Za dostojanstven rad" koalicije MORAMO na kojem je prethodnih nedelja aktivno radila Politička platforma Solidarnost, zajedno sa našim partnerima i brojnim dugogodišnjim saradnicama i saradnicima koji su nesebično podelili sa nama svoja znanja i iskustva u sferi radnih i socijalnih prava. Pred vama je program koji će omogućiti da u Srbiji ljudi rade u dostojanstvenim uslovima i budu pošteno plaćeni za svoj rad. Pred vama je program ...\nby\tmellon 2022-02-18\nSvi radnici treba da imaju platu za život, sigurno zaposlenje i dovoljno slobodnog vremena koje mogu posvetiti sebi, svojoj porodici i prijateljima. Primer zaposlenih u fabrici kompanije Aptiv u Leskovcu još jednom pokazuje da smo u Srbiji danas daleko od mogućnosti pristojnog života sa ljude koji pošteno rade. Radnici i radnice ove fabrike se žale na promene rasporeda rada na gotovo dnevnom nivou. Tvrde da su promene rasporeda su nenajavljene i ...\nby\tmellon 2022-02-15\nSolidarnost podržava protest Samostalnog sindikata predškolskog vaspitanja i obrazovanja i stoji uz prosvetne radnike i radnice. Naša država je opet na delu pokazala koliko malo ceni prosvetne radnike i radnice i njihov doprinos društvu. Ne samo da su prosvetni radnici i radnice ostali praktično jedini segment našeg društva koji nije dobio nikakvu novčanu pomoć tokom trajanja pandemije, nego se njihov položaj dodatno marginalizuje takozvanim povećanjem zarada koje ne može da pokrije ...\nby\tmellon 2022-02-11\nPolitička Platforma Solidarnost podržava sindikat Nezavisnost u zahtevima za izjednačavanje radnih uslova radnika i radnica Gorenja u Srbiji i Sloveniji. Nedopustivo je da radnici ove kompanije u Srbiji budu plaćeni i do tri puta manje od svojih kolega u Sloveniji. Radnici Gorenja iz Valjeva rade u nedostojanstvenim i lošim uslovima. Oni nisu samo potplaćeni, već su prinuđeni i da se uzdržavaju od pauza za vreme radnog vremena kako bi bili ...\nby\tmellon 2022-02-03\nOdlazeći zamenik gradonačelnika je nedavno izjavio da će u Beogradu prosečna plata do kraja decenije dostići 200.000 dinara. Ovo obećanje dolazi u sklopu saopštenja povodom Odluke o usvajanju Plana strateških i operativnih ciljeva razvoja Beograda za period od 2020. do 2030. godine, koju je Skupština grada usvojila početkom nedelje. Portparol Političke platforme Solidarnost Miloš Baković Jadžić ocenjuje da je u pitanju manipulacija statistikom. „U Vesićevoj viziji raspodele bogatstva sasvim je normalno ...